
JESEN STIŽE 

U jesen oslabe sunčane zrake i uzduh postaje hlad¬ 
niji. Dani postaju kraći, a noći duže. Ima još lijepih i toplih 
dana, ali vrijeme je u jesen promjenljivo, pa zna često biti 
tmurnih, kišnih i vjetrovitih dana. Gusta magla i vlažno 
vrijeme, osobito izjutra, česte su pojave u jesen. Slika se 
prirode pomalo mijenja. Drveće se zaodjenulo u najljepše 
zeleno i žuto ruho koje će vjetar naskoro pokidati. Šuma 
će posuti zemlju obilato lišćem pod kojim će prezimiti sto¬ 
tine šumskih biljaka i kukaca kao pod toplim pokrivačem. 

Pa i p o I j e pruža drukčiju sliku. Tamo gdje se tala¬ 
salo žito, ostalo je iza žetve golo strnje. Sa žitom je iš- 
čeznuo čitav svijet životinja koje su se njime ili u njemu 
hranile. U jesen polaže ratar u blagoslovenu zemlju zrnje 
koje vlaga i toplina još prije zime probudi na novi život. 
Kukuruz je dozreo. Pjesma berača ori se kukuruzištem, a 
klipovi se tovare na kola. Eno tamo kopa se krumpir, suši 
se posljednja djetelina i preorava njiva. Na livadi je ne¬ 
stalo šaroliko cvijeće, a nisku travu odgrizava stoka koju 
pastir čuva uz sviranje frulice. 

I u prirodi nestaje pomalo života. Ptice selice 
spremaju se na put. Hladnoća i nestašica hrane će ih otje¬ 
rati u tuđinu. Mnoge šumske i poljske ptice doći će naskoro 
bliže k nama, da oko kuća lakše nađu hrane i zaštite od 
studeni, a neke će ptice biti samo na prolazu kroz naše 
krajeve. 

Onoga sitnog svijeta što po cvijeću, drveću i u uzduhii 
zuji, leprši i kruži kukaca — pomalo nestaje. Veliki 
dio ih ugine, a ono što preostaje poskrbi se za kakav za¬ 
kutak u kori drveta, mahovini, lišću na zemlji, gdje će pre¬ 
spavati zimu. I neke velike životinje spremaju se na zimski 
san. 

A što je s b i 1 j k a m a u vrtu ivoćkamau voć¬ 
njaku? 

Kako sunce biva sve slabije, to i biljke uslijed toga 
prestaju rasti. I one se polako spremaju da dočekaju zimu 
Većina se jednogodišnjih biljaka sasuši ili odbaci lišće kao 
nepotrebno breme. Dvogodišnje biljke se osuše, a u zemlji 
im ostaje podzemno stablo, da iz njega na proljeće izraste 

biljke: peršun, rotkva, celer, mrkva 
itd. Drveće je zaštićeno od studeni korom. 

11 j u d i se pripravljaju za zimu, beru plodove i spre¬ 
maju ih za prehranu. 

Priroda je dala sve svoje darove, pa se sprema i ona 
1 sve ŽIVO u njoj na počinak. 

POUE U JESENI 

Obrani su ljetni usjevi, i polja su ponajviše ponovo 
preorana. Zečevi i jarebice kriju se među brazdama 

preorana polja ili u obližnjem 
grmlju, a voluharice i hrčkovi 
odlaze u svoje podzemne ru¬ 
pe. Od poljskih štetočinja 
najveću štetu čini nam h r- 
č a k. On se razlikuje od vo¬ 
luharice, jer mu je glava de¬ 
blja, uši manje, a rep kraći. 
Od neprijatelja (mišara, ga¬ 
vrana, sove, lasice itd.) za¬ 
štićuje ga žutosmeđa boja 
dlake. 

Zube ima kao kućni miš 
hrCak (u naravi dug 30 cm) i voluharica, naprijed u gor¬ 


njoj i donjoj čeljusti po dva 
zuba g 1 0 d n j a ka, koji 
neprestano rastu. Njima ki¬ 
da žitna zrna, a što ne mo¬ 
že pojesti, tura jezikom u 
dvije kesice kraj usta. Kad 
kesice napuni, baca iz njih 
zrnje kroz rupe u spremišta lubanja hbčka 

pod zemljom. Nad stanom 

hrčkovim ima više otvora prema površini zemlje. Jedan je 
od njih prokopan koso, pa kroza nj hrčak ulazi i izlazi, a 
drugi su otvori prokopani uspravno. Kroz te uspravne 
otvore sipa hrčak žito u svoju žitnicu, to jest u jamu, koja 
je baš ispod njegova stana. 

Hrčak je veliki štetnik, kojega treba proganjati. Rođaci 
su hrčkovi kućni miš i voluharica, pazeći vje- 
V e r i c a, jer svi oni imaju zube glodnjake, pa ih stoga i 
nazivaju glodavcima. 

PUSTINJAK 

Baš je pravi pustinjak, nedruževan i namrgođen svat 
taj j a z a V a c. 

Da ga vidiš izdaleka, mogao bi ga zamijeniti sa svi¬ 
njom. Tijelo mu je zdepasto, gubica rilasta, a dlaka siva i 
vrlo oštra. Kao i svinja ždere svašta: zmije, žabe, kukce, 
puževe, korijenje, žir i gljive. Cesto može ljudima učiniti 
veliku štetu, jer rado jede i mladi kukuruz, žito, grožđe i 
voće. Do jeseni se tako ugoji, da jedva hoda. Teško ga je 
danju vidjeti, jer obično samo noću izlazi iz svoje jazbine. 

Na nogama ima čvrste duge čapke, kojima lako kopa 
zemlju. Živi najviše pod zemljom u svojoj jazbini. Nju 
iskopa veoma vješto na sunčanim obroncima, duboko u 
zemlji. Jazbina ima više ulaza nalik na hodnike koji mogu 
biti 8 do 10 m dugi. 

Kod kopanja mu ne smetaju noge, jer su prilično 
kratke, a još se čine kraće, jer stoji na tlu čitavim stopa- 

lom. Kad svrši svoj posao, tad najpomnije očisti sve rupe 
i hodnike, jer mnogo voli čistoću. Već u februaru okoti 3—5 
mladih, slijepih jazavčića, kojima je majka u jazbini pod 
zemljom spremila toplo, meko ležište. Tu ih do ljeta nježno 
njeguje i hrani, a onda ih oprezno izvede u svijet. Pod je¬ 
sen izlazi jazavac sve kasnije, dok napokon zimi ne zaspi. 
Ne spava preko cijele zime, već se više puta budi. 



JAZAVAC (u naravi dug 70 cm, visok 30 cm, težak 20 kg) 


Od jazavčeve kože prave se lovačke torbe i prevlake 
na kovčezima. Od dlake prave četke i kistove. Nekoji ljudi 
jedu njegovo meso, a njegovo salo upotrebljuju za jelo, ili 
prave od njega sapun. 

NOĆNO STRAŠILO 

Za tamnih noći čuju se često neki čudni glasovi iz 
šume: Huhu, huhu! To se javlja sovuljaga huktača. 
Kada raširi krila, široka je preko metar i po. Pozna se po 
tome, što ima na glavi dvije perjanice. I jaka je: ona će ti 
svojim oštrim pandžama ugrabiti i odnijeti kunića, zeca, 
patku, gusku, pa i mladu srnu. Kukastim i jakim kljunom 

lako rastrga svoj plijen. Živi ponajviše u gustim šumama, 
Po danu se skriva u mračnim pukotinama, stijenama ili 
čuči u visokoj krošnji drveća posve blizu stabla, jer je boja 
njezina perja slična boji kore drveta. Perje joj je mekano 
da se ne čuje kad leti. 

Sovuljaga ima mnogo neprijatelja. To su različne 
danje ptice grabljivice kao: jastrebi, sokoli i orlovi. 



SOVULJAGA HUKTACA (u naravi duga 65 cm, raskriljena 175 cm) 

Na sovuljugu su nalik i sove drijemavice, ko¬ 
jih ima mnogo u našim krajevima, a manje su od sovuljage. 

Poznat je i ćuk, za koga praznovjerni ljudi govore, 
kad se noću javlja oko kuće, da donosi smrt. Ti prazno¬ 
vjerni ljudi sigurno ne znaju, da ta sova oblijećući oko kuće 
uistinu donosi smrt, ali ne ljudima, već miševima, kojima 
se hrani, i tako nam donosPsamo koristi kao i njena ro¬ 
dica sovuljaga. 





GLJIVE 


Poslije tople kiše gotovo se preko noći šumsko tlo pro¬ 
šara gljivama. Izdaleka gledajući, rekao bi čovjek da 
su to kakvi cvjetovi, jer se neke od njih ističu lijepim bo¬ 
jama. Gljive ne cvjetaju i ne listaju. Na njima su dva 
glavna dijela, to jest stručak ili držak i klobuk. 
Ni pravoga korijena nemaju, nego se pod zemljom širi od 
njih pleter tankih bijelih niti, tako zvana g 1 j i v a č a. 

Vi znate, da biljke upijaju sok iz zemlje sitnim korjen- 
čićima i dovode ga do zelena lišća, gdje se pretvori u hranu 
Gljive nemaju lišća ni biljnoga zelenila, pa nemaju 
čime preraditi hranu. 

Gljive rastu na trulom lišću ili drveću i onim sitnim 
vlakancima sišu g o t 0 v u hranu. Kad padnu tople kiše, 
lišće i drveće brže trune, zato tada izrastu gljive za dan 
dva. 

One nemaju cvijeta, pa po tome ni sjemenja. Klobuk 
ima s donje strane uske cjevčice ili lepezaste 
I i s t i će. U tim rupama nastanu fina crna zrnca, koja ćeš 
lijepo vidjeti, kada tresneš klobukom nad bijelom hartijom. 
Ta sitna zrnca zovu se t r u s k e ili s p o r e. Kad je gljiva 
zrela, vjetar raznosi množinu sitnih spora, iz kojih se, ako 
padnu na zgodno tlo, razviju gljive. Gljiva ima po šumama 
i ledinama mnogo vrsta. Neke služe ljudima za hranu, a 
neke su o t r o v n e. 

Od jestivih gljiva dobra je poljska pe¬ 
čurka, koja ima bijeli stručak, a klobuk joj je ispočetka 
bijel, a poslije smeđ. Ona nema ozdo na klobuku rupice, već 
mnogobrojne listiće, koji od drška idu kao zrake na s ve 
strane. 

Kao ukusna hrana poznat je v a r g a n j. Kod njega je 
klobuk smeđ, a stručak debeo i kratak. Za jelo je dobra 
gljiva paprenjača, škripac, pa i neke druge. 
Dobra su hrana mlade gljive, a starije i trule gljive mogu 
čovjeku naškoditi. 

Otrovne gljive obično mijenjaju boju, ako ih 
presiječemo nožem. Ako se otrovne gljive prže s lukom, luk 
od njih pocrni. Otrovne gljive imaju često vrlo lijepu jasnu 

boju, ali im je miris neprijatan, a jestive su gljive obično 
bijele ili slabo obojadisane. Tko gljive dobro ne pozna, neka 
ih ne kupi za hranu, jer će se lako prevariti i ubrati otrovnu. 
Varganju je sličan otrovni varganj ili ludara. 
Pozna se po tome, što pomodri ili pozeleni kad ju razre¬ 
žemo, a varganj ne mijenja boju. 

Uz ludaru poznata je otrovna m u h a r a. Vrlo se lako 
raspoznaje, jer joj je klobuk lijepe crvene boje i obasut bi¬ 
jelim pjegama. Zovu je muhara, jer je beru, kuhaju sa zaše¬ 
ćerenim mlijekom, kojim truju muhe. 

I guba ili trud je gljiva koja raste na bukvi. Ona 
nema stručka, već je klobuk prirasao uz drvo. A i snijet 
ili g a r, što se ljeti vidi kao crni prah na nekim biljkama, a 
naročito na klasovima ječma, pšenice, zobi i na kukuruzu 
kao crna guka, nije ništa drugo nego spore te škodljive na¬ 
metnice. Tu gljivu valja uništavati čim se na biljci pojavi, 
jer može upropastiti sav usjev. Glavnica je štetna 
gljiva za žito, osobito za raž. Od svih ovih nametnica 
brane se ljudi tako, da sjeme peru u otopini modre galice. 

Vrlo je raširena i p 1 i j e s a n. Razvija se na pokva¬ 
renom jelu, trulom voću itd. 

NEKE OTROVNE BILJKE 

Medu biljkama po vrtovima i njivama nalazimo gdje¬ 
kad i po koju otrovnu b i 1 j k u. To je obično besko- 
ristan korov kome ne , smeta, ako ga čovjek svaki dan no¬ 
gama gazi. Najobičnija otrovna biljka koju često nalazimo 
po vrtovima je divlji p e r š u n. Ta je biljka nalik na 
peršun vrtni, a i raste često s njim u društvu, pa je treba 
dobro razlikovati, da ne bismo u vrtu ubrali otrova umjesto 
mirisni začin hrani. Kod vrtnog peršuna je lišće svijetlo- 
zeleno, a kod divljega je list tamnozelene boje. Lišće vrtnog 
peršuna ima ugodan miris, a lišće divljega zaudara na bijeli 
luk. 

Po našim vrtovima zna 
se naći još jedna otrovna 
biljka, a to je pomoćni- 
c a. Njen bijeli cvijet je na¬ 
lik na cvijet u paprike, sa¬ 
mo što su latice kod cvijeta 
paprike često i ljubičaste 
boje. Od njenog cvjeta raz¬ 
vije se bobica koja je isprva 
zelena, a poslije pocrni. Ve¬ 
lika bude kao graškovo zr¬ 
no, ali je nitko ne zoblje, 
jer je vrlo otrovna. Bobica 
je puna sjemenaka, pa se 
stoga ta biljka vrlo množi i 
teško ju je iskorijeniti iz 
naših vrtova. 

Između svega korova 
najlakše je poznati b u n i- 
ku koja je također otrov¬ 
nica. Uzrastom je nadvisila 




BUNIKA a) stabljika, b) cvijet, c) 
plod, d) plod razrezan, e) sjemenke 


mnoge biljke iz svo¬ 
ga društva. Dugu¬ 
ljasti list kao i 
stablo su joj ljep¬ 
ljivi i obasuti mno¬ 
gobrojnim dlačica¬ 
ma. Cvijet joj ima 
blijedo žute latice, 
koje su ljubičastim 
žilicama išarane. 

KUŽNJAK a) biljka, b) 
vjenčić (razastrt), c) to¬ 
čak, d) plod, e) plod ra¬ 
zrezan, f) sjemenka 

Cvijet kao i cijela biljka zaudara vrlo ružno i oma¬ 
mljuje, te prouzrokuje vrtoglavicu. Plod bunike je pun 
otrovnih sjemenaka. Korijenje, lišće i sjeme se upotrebljava 
u Ijekarstvu. 

Uz buniku se često nalazi k u ž n j a k. Cvijet mu je 
velik i bijel, a plod bodljikavi tobolac, velik kao orah, pun 
crnih sjemenaka. Jak zadah cvijeća sili čovjeka na povra¬ 
ćanje. Može prouzrokovati vrtoglavicu i nesvjesticu. 



VELEBILJE GORSKO 


Najjača je naša otrovnica v e 1 e b i 1 j e gorsko. 
To je dosta visoka razgranjena biljka. Ta se biljka nalazi 
Često u gorskim šumama, obično uz staze i kolosjeke. 
Gdjegdje je zovu bun. Cvijet joj je zvonast, Ijubičasto- 
smeđe boje i žilicama isprepleten. Od cvijeta se razvije plod 
u obliku crne bobice koja je velika kao trešnja. Te su trešnji 
slične bobice već mnoge neuke navele da ih jedu. Dok su bo¬ 
bice za čovjeka vrlo otrovne, jedu ih neke ptice (drozđovi i 
kosovi) vrlo požudno i ništa im ne naude. Bobica ima 
mnogo sitnih sjemenaka. Iz bobica se vadi sok koji se upo¬ 
trebljava u Ijekarstvu. 




ŽIVOT U JEZERU 


Pored velikih štuka, šarana, pa bjelica, grgeča i jegu¬ 
lja, bilo je tu rakova, žaba, gnjurača, bezbroj komarčevih 
larva i drugih sitnih životinjica. 

Uz obalu rasla je tanka trska i gusti šaš, a na povr¬ 
šini vode razastro lopoč svoje velike listove s lijepim bijelim 
cvjetovima. Mušice letjele po uzduhu, žabe se nadmetale 
kreketanjem, a ptice veselo lepršale. 

U gustoj trski, uz obalu velikog jezerskog zatona, savio 
je svoje gnijezdo vodomar. U gnijezdu se stislo pet malih 
vodomara. 

Posred jezera zelenjela se voda od velikog broja malih 
biljčica. 

U taj se čas zaljulja šuma od rogoza, mnoge se trske 
prelomiše ... 

Što se sada dogodilo, neće nitko živ moći da iskaže. 

Stade škripa i škrgut šarana medu zubima štuke, a svi 
se u blizni uplašiše, posakriše, i doskora nastade mir. 

RIBE 

Po našim potocima, rijekama i jezerima imade svako¬ 
vrsnih riba. 

Ribe nikad ne ostavljaju vode. One ne mogu disati na 
suhu. Sve ribe dišu škrgama. S obje strane iza glave 


ima svaka riba četiri reda češljatih listića koji se zovu škrge. 
Škrge su zaštićene škržnim poklopcem koji je na kraju na- 
zubljen. Ribe gutaju vodu. Voda, u kojoj ima uzduha, pro¬ 
lazi mimo škrga i ispod poklopca izlazi napolje. Uzduh ulazi 
u krv preko škrga koja ribi zamjenjuje pluća. 

Riba ima po našim vodama različnih vrsta. Vrlo ih je 
mnogo sličnih da se jedva razlikuju. Najpoznatija je 
šaran. 

Tijelo mu je kao čamac na oba kraja zašiljeno. Glavom 
probija vodu, a duboko urezanom repnom perajom kao 
veslom udarajući lijevo i desno odmiče kroz vodu. Dvjema 



1 ŠTUKA, 2 ŠARAN, 3 JEGULJA 


grudnim i dvjema trbušnim perajama kormani. Da se u vodi 
može držati uspravno, ima na leđima jednu veliku, a na 
trbuhu blizu repa jednu malu peraju. 

Da lako prolazi kroz vodu, dobro mu služi i to, što mu 
je Ijuskava površina tijela prevučena sluzavim slojem, pa je 
stoga tijelo glatko i klizavo. Ljuske su kod šarana pri¬ 
lično velike i namještene kao crijep na krovu. Neke vrste 
riba nemaju ljusaka, već im je koža glatka i sluzava. 

Zbog ukusnog mesa ljudi ih mnogo love. Šarani se 
hrane vodenim biljem i u mulju traže larve i kukce. Hranu 
napipaju mesnatim usnama i malim pipaljkama, koji im 
vise s gornje usne. Usta šarana su sprijeda krezuba, jer mu 


za mekanu hranu ni ne treba sjekutića. Ipak ima s obje 
strane u ždrijelu kutnjake koji mu služe za žvakanje biljnih 
tvari. Ženka snese u proljeće do pola milijuna jaja ili ikre. 



SOM 


Šaranovi su neprijatelji: vidre, grabljive ribe, a na¬ 
pose štukaisom. 

RAK 

Raci najvole prebivati u mirnoj tekućici, potocima, ^ 
rijekama i jezerima. Uz obale tih voda ima mnogo zakutaka, 
osobito među korijenjem obalnog drveća, gdje se raci sakri¬ 
vaju. Tek noću izlaze na kopno i traže hranu. Jedu sve što 
njih ne ždere, kako naš narod kaže: žabe, puževe, kukce, 
manje ribe i vodene biljke. Raci se rasplođuju jajima. Meso 
je njihovo ukusna hrana. Kad se rak skuha, sav pocrveni. 

Oklop štiti raka od neprijatelja. Kad ponaraste, 
postane mu oklop pretijesan, pa ga mora presvući. Novi 
oklop načinio se već prije ispod staroga, samo je u početku 
mekan, a za nedjelju dana otvrdne. Prve se godine resvlače 
raci nekoliko puta, a poslije svake godine jedan do dva puta. 
Iako ga zelenkastosmeđa boja oklopa štiti od neprijatelja, 
ima on dobro oružje i za obranu i za navalu. To su mu čvr¬ 
ste š t i p a 1 j k e koje su nastale od prvog para nogu. 
Njima on hvata i drži plijen, a u nuždi se i brani. Osim šti- 
paljki ima još 4 para nogu. Kad mu se približi neprijatelj. 


pliva natraške udarajući lepezastom perajom. Bježeći 
natraške obazire se na sve strane očima koje su na pokretlji¬ 
vim dršcima. Glava mu je srasla s grudima, pa je ne može 



RAK RIJEČNI 


pokretati. Ako u borbi s neprijateljem izgubi koju nogu, na¬ 
raste mu nova. Rak ima mnogo neprijatelja od kojih se ističu 
grabežljive ribe, a napose jegulja. Opasan mu je nepri¬ 
jatelj i vidra. 

VIDRA 

Vidra je krvoločna vodena životinja koja je u rodu 
s kunom. Kao što kuna zadaje strah i trepet pticama, 
tako i vidra, koja izvrsno pliva, zadaje strah ribama i ra¬ 
cima. Pliva brže od ribe. Za vesla joj služe kratke noge na 
kojima su prsti spojeni plivaćom kožicom, a kor- 
mani dugačkim plosnatim repom. Kad roni, nozdrve joj se 
posve stisnu, a uši zatvori uškama kao poklopčićima. Gusta 
joj je tamnosmeđa dlaka uvijek masna i čuva je od nahlade 
u studenoj Vodi. 

Kao i svi sisari ,tako i vidra diše na pluća, pa mora 
s vremena na vrijeme da izroni iz vode i udahne uzduh.. 

Stan pravi uz obalu tako, da odmah iz vode ulazi u nj, ali 
napravi i hodnik k obali, odakle dovodi uzduh za disanje. 
Hranu traži redovno noću, te i u mraku lovi vješto ribe. 



VIDRA 


rake, žabe i ptice koje žive uz vodu. Kada potamani sve 
živo u jednoj vodi, potraži drugu, uz koju se nastani. Ljudi 
je love radi lijepa i skupocjena krzna. 

VODA U KUĆI 

Bez vode nema života ni ljudima, ni životinjama, 
ni biljkama. Bez hrane može čovjek i više dana živjeti, ali 
bez vode bi čovjek brzo umro. Voda je najzdravije piće i 
najbolje gasi žeđu. Voda je i prava hrana, jer s njom dobiva 
tijelo različite rudne tvari što ih treba za život. Zato vodu i 
pijemo i njome gotovimo hranu. Vodom peremo, čistimo i 
osvježujemo svoje tijelo. Njom čistirho naše domove i stvari 
koje trebamo. Vodom napajamo domaće životinje, a njom 
zalijevamo korisne biljke u vrtu i natapamo njive. Bez vode 
nema u kući ni oko kuće reda, zdravlja ni života. Voda 
za piće treba da je svježa, bistra, bez boje, bez 
mirisa i bez posebna okusa. Stoga se ljudi 
i staraju da im bude pri ruci dovoljno i dobre vode. 


Negdje dobivaju ljudi vodu s i z v o r a, a negdje kopaju 
bunare. Voda od kiše i snijega prodire u zemlju.\U zemlji 
i pijesku ostavi svu nečistoću i prolazi kroz zemlju tako 
dugo, dok ne naiđe na nepropusni sloj zemlje (obično ilo¬ 
vače, lapora ili kamena). Sad voda ne prodire više u du- 
bljinu, već teče po nepropusnom sloju, dok konačno ne izađe 
iz zemlje kao izvor. Takva je voda obično zimi i ljeti 
jednako topla (10 do 12“ C), a takva je toplina vode za 
piće najpovoljnija. 

Netko će pitati, a kako dolazi voda u bunar? 

Kaošto se podzemna voda skuplja i prolazi zemljom, 
pa izbija na pogodnim mjestima kao izvor, tako se dogodi, 
da takva podzemna voda ulazi i u iskopani bunar i snab- 
djeva ga vodom. Ako je bunar u blizini kakve rijeke, potoka 
i jezera, voda iz rijeke i jezera snabdjeva bunar vodom. Ri¬ 
ječna voda ne pritiskuje i ne prodire samo na dno korita, 
nego i na strane korita. Takva riječna voda prodire i prolazi 
kroz zemlju. Prolazeći kroz zemlju i pijesak, ostavlja sve 
tvari koje ju čine mutnom, te se posve razbistri. Iskopa li 
se na takvim mjestima l^ar, ta će se voda skupljati u bu¬ 
naru i snabdjevati ga vodom. 

Bunari moraju biti 
udaljeni od ljudskih sta¬ 
nova, staja, nužnika ili 
zahoda, gnojišta i kalju¬ 
ža, i dosta duboki, da u 
r bunar kroz tlo ne dospi¬ 
ju zameci ili klice zaraz¬ 
nih bolesti. Dobro je da 
se stijene bunara do neke 
dubljine cementiraju, ka¬ 
ko bi se spriječilo prodi¬ 
ranje nečiste i prljave 
vode iz neposredne oko¬ 
line bunara. Bunar treba 

Pozmavanje prirode IV. 

da je ograđen i pokriven 
krovom, da u nj ne upad¬ 
ne nešto čime bi se mo¬ 
gla voda pokvariti. Pro¬ 
stor oko bunara mora 
biti pošljunčen i povisok^ 
da ne nastanu oko njega 
lokve i kaljuže. Bunar 
valja s, vremena na vrije¬ 
me očistiti, svu vodu iz- 
grabiti, a na dno bunara 
usuti čista pijeska. I ka- 
blić za crpenje vode mo¬ 
ra, bi ti čist. 


SISALJKA 

Mnogi su bunari udešeni tako, da iz njih etpemo Vodu 
s i s a 1 j k o m. To je ovisoka uspravna, obično gvozdena, 
oširoka cijev takozvani cilindar, koji donjim, užim 
krajem zalazi u bunarsku vodu. Na kraju cijevi nalazi se 
mrežica koja sprečava ulaz krutih stvari u cijev. Onaj uži 
dio je cijev za sisanje vode. Ozgo, je na cilindru ručica 
ili poluga koju rukom dižemo i spuštamo. Poluga može 
biti spojena s točkom, pa se tada okretanjem točka diže i 
spušta. Ta je poluga spojena sa č e p o m ili klipom 
koji se pomicanjem ručice diže i spušta u cilindru. Na klipu 
ili čepu nalazi se zatvarač ili ventil. Takav se 
ventil nalazi i na početku cijevi za sisanje vode. Pa kako 
voda iz bunara dolazi do cilindra i do izlijevne cijevi? 

Sisaljkom crpemo vodu na sličan način kao što iz¬ 
vlačimo vino iz bureta t e g 1 i c o m kad, iz nje ustima 
isišemo uzduh. Svagdje, pa i u cijevi sisaljke, ima uzduha. 
Kad povučemo za ručicu, digne se gornji klip ili čep. 
Uzduh se u cijevi sisaljke razrijedi pa ne pritiskuje na vodu 
u cijevi onoliko koliko pritište uzduh na vodu u bunaru,. 



koji tada potisne vodu u cijev si¬ 
saljke. Ta voda otvara donji ventil 
i ulazi u cilindar. Oba ventila su 
tako udešena, da se otvaraju samo 
prema gore, pa stoga se voda ne 
može vratiti iz cilindra u cijev za 
sisanje. Dizanjem i spuštanjem kli¬ 
pa u cilindru napuni se cilindar 
vodom koja mlazom teče kroz iz- 
lijevnu cijev. Takvim sisaljkama 
može se crpsti voda samo iz onih 
bunara koji nijesu dublji od 10 
metara. Za crpenje vode iz veće 
dubljine udešene su sisaljke druk¬ 
čije. 

SISALJKA ab) cilindar, c) cijev, d) izli- 
jevna cijev, e) čep ili klip sa zatvaračem 
ili ventilom, f) zatvarač ili ventil, h) mre¬ 
žica 



VODOVOD 


Najlakše se dolazi do vode za piće i za drugu potrebu 
po gdjekojim ovećim gradovima gdje ima vodovod. Pa 
što je vodovod i kako je udešen? Voda se naročito jakim 
sisaljkama ili šmrkovima izvlači iz velikih bunara i tjera u 
goleme kotlove, zvane vodospreme ili rezervo¬ 
are. Negdje se voda dovodi u rezervoare cijevima iz jakih 
vrela. Rezervoari su smješteni na tolikoj visini, da nema u 
gradu kuće koja bi ih nadvisila. Iz rezervoara spušta se 
voda cijevima kojima je pod zemljom isprepleten čitav grad. 
U svaku kuću ulazi cijev i vodi se u zidu do mjesta gdje je 
voda potrebna. Na kraju cijevi je pipa ili slavina koja viri 
iz zida. Odvrne li se slavina, voda će uslijed jakog tlaka iz 
nje teći dok se slavina ne zatvori. Vodovodne cijevi koje su 
po kućama moraju biti iz olova, jer olovo ne rđa, a budući 
da je mekano, neće lako napuknuti kao što bi napukla i za¬ 
rđala gvozdena cijev. 




VODENA PARA I NJENA 
UPOTREBA 

Već od davnih vremena nastojao je čovjek da mu kod 
rada pomažu različite prirodne sile. Uz vatru, vodu i uzduh 
primijenio je čovjek i snagu vodene pare u svoju ko¬ 
rist. 

Ljudi su opazili da stisnuta vodena para ima neiz¬ 
mjernu snagu i da može rastrgati zatvorenu posudu u kojoj 
se voda grijanjem pretvara u paru. Nadalje se opazilo da 
para koja je postala od litre vode zauzme prostor u koji bi 
moglo stati 1 700 litara vode. Tu su silu upotrijebili ljudi 
za tjeranje mašina ili strojeva (lokomotiva, par¬ 
nih brodova, gospodarskih strojeva itd.) 

Kod parnih strojeva je najvažniji dio parni kotao 
na čijem se srednjem dijelu nalazi ognjište, a na stražnjem 
dijelu dimnjak. U parnom se kotlu nalazi voda, koja se gri¬ 
janjem pretvara u paru. Para se odvodi posebnim cijevima 
u valjak ili cilindar u kome je k 1 i p ili čep, 
koji se može pomicati napred i natrag, ili gore i dolje, već 
prema položaju cilindra. Snaga pare pomiče klip amo i 
tamo, a klip je polugom vezan za ostale dijelove parne ma¬ 
šine koji okretanjem ili pomicanjem izvršuju različite radnje. 

Vodena se para upotrebljava i za grijanje stam¬ 
benih prostorija. Takvo se grijanje naziva parno gri¬ 
ja n j e. U podrumima takvih zgrada nalaze se veliki kotlovi 
u kojima se voda grijanjem pretvara u paru. Para se dovodi 
u oširoke i plosnate cijevi koje su postavljene uza zid obično 
ispod prozora. Te se plosnate cijevi parom ugriju i griju 
iizduh u stambenim-prostorijama. 



21 


VAPNENAC I VAPNO 


Vapnenac ili k r e č n j a k je kamen kojega na¬ 
lazimo u prirodi u različitim oblicima. Obični je vapnenac 
ili krečnjak žućkastosive boje, te sačinjava gdjekada čitave 
gorske kose. On se upotrebljava kao građevni kamen. Posve 
čist krečnjak zove se m r a m o r ili m e r m e r. Mramora 
ima bijelog, žutog, sivog, crnog i šarenog. On se može lijepo 
brusiti i izgladiti, pa stoga i prave od njega klesari kipove 
i spomenike. Mramora ima u našoj državi kod manastira 
Studenice, u planinama Kopaoniku, Velebitu, u okolici Sa¬ 
rajeva, na otoku Hvaru i drugdje. Osobito lijep bijeli mra¬ 
mor lomi se na Venčacu kod Aranđelovca. 


I kreda kojom pišemo u školi je vapnenac ili kreč¬ 
njak. Cista kreda se upotrebljava za pisanje, bojenje zi¬ 
dova, čišćenje i glađenje kovina. Nečista kreda se melje i 
upotrebljava za gnojenje i popravljanje glinaste zemlje. 

Krečnjak ili vapnenac se upotrebljava ponajviše za 
pravljenje vapna ili k r e č a. Vapno se dobiva ovako: 


Krečnjak ili vapnenac se 
jakom vatrom. To pale- 
nje traje 24 do 48 sati. 
U velikoj žari izlazi iz 
vapnenca plin, uglji¬ 
čni dvokis, a vap¬ 
nenac se pretvara uži¬ 
vi kreč ili živo 
vapno. Živo vapno je 
kamenje bijele boje koje 
se lako drobi i satire u 
prašinu. Ako živo vapno 
polijemo s malo vođe, 
vidjećemo da se voda 
pretvara u paru, a živo 
se vapno pretvara u pra¬ 
šinu. Tom se prilikom 
stvara velika toplota. 
Polijemo li prašinu, još 


žeže i pali u posebnim pećima pod 



PREREZ PEĆI ZA PALJENJE VAPNA 

s nešto vode. dobićemo poput tijesta mekano g a š e n o 
vapno ili gašeni kreč. Ako gašeni kreč pomiješamo 
s vodom i pijeskom, dobićemo kašu koju nazivamo 
žbuka. Zidari ziđu žbukom koja na uzduhu otvrdne i 
veže čvrsto cigle ili građevni kamen. S više vode može se 
gašeno vapno razrijediti tako, da bude kao mlijeko. To 
vapnenomlijeko upotrebljava se za krečenje zidova. 

PRAVLJENJE ŽIGICA 

Drvca žigica izrađuju se od topole, vrbe, omiorike 
i jele. U tvornici drvo pare vrućom vodenom parom, pile ga 
i cijepaju u sitna drvca. Vrhove tih drvaca premažu upalji- 
vom smjesom koja sastoji od rastopljenoga sumpora i 
nekih drugih tvari. Poslije toga zamaču vrhove u obojadi- 
sano ljepilo, i tako se stvore glavice. Takve se žigice mogu 
paliti o svaki predmet. Ima i takvih, koje se mogu paliti 
samo 0 kutiju koja je sa strane premazana smjesom u kojoj 
ima fosfora. 

Fosfor je mekana ruda, veoma otrovna, koja se na 
uzduhu upaljuje sama od sebe, i zato je čuvaju pod vodom. 

Sumpor kopaju iz zemlje i vade iz nekih ruda. 
Sumpor se iz tih ruda dobiva talenjem, te nije posve čist, 
jer je pomiješan sa zemljom. Zato ga ponovo griju dok se 
ne rastali i ne pretvori u sumpornu paru. Sumpornu 
paru vode cijevima u posebne hladne prostorije gdje se 
para uhvati po stijenama i pretvori u sitan prah, nazvan 
sumporni cvijet, koji je lijepe žute boje. Ako je pro¬ 
storija ugrijana, pretvaraju se sumporne pare u tekućinu 
koja se vodi u kalupe gdje se ohladi i dobije oblik šipke ili 
pločice. 

Upaljen sumpor gori malim plavičastim plamenom i 
razvija zagušljive pare. 

Sumpornim cvijetom posiplju grožđe i vinovu lozu da 
ubija sitne, škodljive gljivice koje se pojavljuju na vinovoj 
lozi i bobicama grožđa. Sumpornom parom uništavaju ne¬ 
vidljive klice zaraznih bolesti i sumporišu burad. Sumpor¬ 
nim parama bijele tkanine i slamnatu robu, jer sumporne 
pare uništavaju biljevne boje. Ako se sumpor miješa s raz¬ 

drobljenim drvenim ugljem i jednom vrsti soli, s a 1 i t r o m, 
dobiva se barut koji je lako upaljiv. Ako se barut upali u 
zatvorenom prostoru razvija veliku snagu, pa se stoga upo¬ 
trebljava za punjenje puščanih i topovskih naboja. 

PRAVLJENJE STAKLA 

B j e 1 U t k a ima u prirodi veoma mnogo u različnim 
vrstama. 

Tekuća ga voda nosi sa sobom kao šljunak ili kao 
sitan pijesak. Izmiješan s vapnom i ilovačom sačinjava 
kamen pješčanik. Taj se upotrebljava kod gradnja, a 
prave se od njega i brusovi. Najfiniji prozirni bjelutak zo¬ 
vemo gorsko staklo ili b i 1 j u r. Tvrdi i čisti bje¬ 
lutak nazivamo kremenom. 



u TVORNICI STAKLA 

Lijevo se vidi dio peći za talenje stakla; radnik vadi pomoću duvaljke 
nešto staklene mase. U sredini duva drugi radnik bocu, a pomoćnik ruko¬ 
vodi dvodielni kalup. U pozadini je peć za ohlađivanje. 

Bjelutak je glavna sastojina stakla. Bjelutak se sa¬ 
melje u prah kome se pridoda izvjestan dio krečnjaka ili 
vapnenca i nekih kovinskih primjesa. Ta se mješavina u 

naročitim pećima kod 
velike toplote pretva¬ 
ra u gustu crveno usi¬ 
janu tekuću stakle¬ 
nu masu. Radnici 
zahvate oduljim gvo¬ 
zdenim cijevima, du- 
valjkama, nešto sta¬ 
klene mase. Duvanjem 
kroz cijev načini se od 
staklene mase šupljina 
kao kad djeca prave 
mjehur od sapunice. 
Da ta šupljina zado¬ 
bije željeni oblik, stav¬ 
lja se u sadreni kalup. 
Kada je izrađen oblik 
predmeta, skida se s 
duvaljke i stavlja u 
posebnu peć gdje se polagano ohlađuje. Kad je predmet 
ohlađen-, dolazi u radionicu gdje se brusi i gladi. 

Staklo za prozore izra¬ 
đuje se također duvanjem. 

Najprije nastane dug zatvoren 
valjak. Taj se na oba kraja 
zarubi, a zatim uzduž razre- 
že, i na toplini sa gvozdenim 
gladilom izravna u ploču. 

Debele staklene ploče za 
ogledala i izloge prave se na 
pločastim kalupima u obliku 
stola s uzvijenim rubom. Na 
njima se staklena masa po¬ 
moću gvozdenog valjka izva- 
Ija u ploču. Staklo je bezbojno, 
a želi li se dobiti bojadisano 
staklo, dodaju se staklenoj ma¬ 
si različite kovinske primjese. brušenje stakla 


so 

S 6 je ruda bez mirisa, slana okusa, a kad je posve či¬ 
sta, tada je bez boje. Dva puta je teža od vode i topi se u 
vodi. 

S6 se dobivk na više načina. Kopa se većinom iz 
zemlje gdje je ima na nekim mjestima u velikim količinama. 
Cesto je pomiješana s drugim rudama, pa je onda siva, ze¬ 
lenkasta, rumena ili ljubičasta. 

Najčišća se s6 dobiva iz slanih vrela. Kod Do¬ 
nje Tuzle u Drinskoj banovini nalaze se takva slana vrela. 
Voda se iz slanih vrela dovodi jakim sisaljkama u velike 
kotlove u kojima se voda grijanjem ispari, a čista s6 ostane 
na dnu. 



SLANIŠTA 


lu morskoj vodi ima rastopljene soli. Na 1 hl 
morske vode dolazi oko 3% kg soli. Pitaće ttetko, a odakle 
s6 u moru? Sve vode tekućice imadu u sebi nešto soli. Kako 
rijeke utječu u more, skuplja se u moru sve više soli. Voda 
se iz mora neprestano ispariva, a s6 ostaje, i tako je more 
< kroz vjekove postalo slano. Ta se s6 i vadi iz morske vode. 
Na niže morske obale navede se morska voda u široke plitke 
jame, zvane s 1 a n i š t a. Tu se voda sunčanom toplotom 



Slika prikazuje kako postepeno nastaje čaša 



Slika pokazuje kako postepeno nastaje 
oveći valjak, koji se kasnije po dužini raz- 
reže i izravna u ploču 

i vjetrom ispari, a s6 ostane. Takva morska s6 nije čista kao 
ona što se vadi iz slanih vrela. Kod nas su najveća slaništa 
u Ulcinju, na poluotoku Pelješcu i na otocima Pagu i Rabu. 

S6 nam je potrebna kao začin hrani. Jednako je 
s6 potrebna i za hranu životinjama, a osobito je mila pre¬ 
živačima. S6 se mnogo upotrebljava i za čuvanje mesa, 
povrća itd. Bez nje bi ta hrana istrunula, to jest rastočile bi 
je neke gljivice, zvane bakterije, koje mogu rasti samo 
na mesnoj ili biljevnoj tvari, jer se njome hrane. Ali im ne 
prija posoljena hrana, ona ih ljuto zatire. 

S6 je za čovjeka svetinja. U starih Slavena bio je obi¬ 
čaj, koji se gdjegdje i do današnjega dana očuvao, da su 
milome gostu, kad im u kuću dođe, prvo iznosili soli i hljeba 
u znak naročitog prijateljstva. A time su ujedno pokazivali 
koliko cijene hljeb i s6. 


f 



ZIMA 

Zima se razbjesnila i odluči uništiti sve živo. Naj¬ 
prije pošalje hladan vjetar koji uništi male biljke i istrga 
lišće s drveća. Zima je mislila da je svršila s biljkama i dr- 
većem. 

Nijesu biljke čekale zimu skrštenih ruku. Neke imaju 
podzemno stablo u zemlji, a neke su preko ljeta stvorile 
mnogo sjemenaka i prosule ih po zemlji da bar u potomstvu 
dožive novo proljeće. Pupoljci su na drveću izvana omotani 
kožnatim ljuskama ili smolom i tako zaštićeni od nepogode. 

Neko je drveće spremilo cvjetne pupoljke, pa samo 
.čeka da ode nemila zima i da grane proljetno sunce. Zim¬ 
zeleno drveće ima svoje uske iglice zamotane u čvrstu 
kožu i tako prkosi i najljućoj zimi. 

Ljuta zima pokrije snijegom polja, zamete livade i 
šume. Šalje mraz za mrazom. Leden vjetar nemilo bije. 
Smrznuše se potoci, bare i rijeke, čak se i vodena para u 
zraku pretvorila u inje. Gvozdeni obruči na zaboravljenom 
čabru u dvorištu prsnuše, jer se voda u njemu smrzla. 

U šupljinama i rupama kamenja i ruda smrzla se Voda. 
Led se širi i drobi kamen u sitnije grumenje. 

Pa ni čovjek se ne boji zime. Naložio peć u toploj sobi, 
pripovijeda djeci lijepe pripovijetke i prkosi zimi. Zdrava i 
vesela djeca izlaze napolje, sanjkaju se, kližu, nabacuju sni¬ 
jegom, a zima ih štipa za uši, lice i nos. Grudom snijega 
nataru lice i prstiće da im se ugriju, te prkose ljutoj zimi. 

ŽIVOTINJE ZIMI 

Ima životinjica koje pred zimu snesu svoja jaja na 
golo granje drveća, a dalje se ne brinu za njih. Po voć¬ 
kama, na lipovim, grabovim i bukovim pupoljcima nala¬ 
zimo sitna jaja leptira. Mnogi leptiri zimuju kao gusjenice, 
a neki se pred zimu zapredu u čvrste lutke ili kukuljice. 

Osa, bumbar i stršljen usnu svoj zimski san. Ukoče se 
ti ispucaloj kori te izgledaju kao mrtvi. A čim grane pro¬ 
ljetno sunce, probude se. 

Pčele zimuju zajedno uživajući plod svoga rada. 
Mravi prezime u svojim podzemnim stanovima koje urede 
kao razumni stvorovi. U mahovini i u suhu lišću spavaju 
zimski san svakojaki kukci, pauci i različite larve ili ličinke. 

Muhe su već u jesen lijene i pospane. Koje ne uginu, 
zavuku se u staje i stanove i tu u pukotinama mirno spa¬ 
vaju. 

Puževi se zavuku u kakav zakutak ili se zakopaju. Iz 
tijela izlučuju neku bjelkastu tekućinu koja se na uzduhu 
skruti i pretvori u vapnenastu stijenku. Tako zatvore otvor 
svoje kućice. A kad grane toplo sunce, razbiju pokrov kuće 
i izađu napolje. 

Ribe žive zimi kao i ljeti, tek se nekoje zavuku u mulj 
da im bude toplije. 

Ptice ne prespavaju zimu. 

Koje se hrane zrnatom hranom, ostaju kod nas, a koje 
se hrane kukcima, gusjenicama i žabama odlaze u toplije 
krajeve na jug gdje nađu obilno hrane. 

Pitaće netko da li i sisavci prespavaju zimu? — Pre¬ 
spava: jazavac, jež, hrčak, puh i medvjed. Njihov je ležaj 
podzemna jama, šupljina kojega stabla, ili ruševina kakve 
zgrade, pusta ograda itd. Na svom logu leži četveronožac 
sav savijen u klupko, glavu je podvio među prednje noge, a 
stražnje noge i rep podvukao pod sebe. Sve se te životinje 
u jesen ugoje tako, da im je tijelo obavljeno debelom nasla¬ 
gom sala. To ih salo zaštićuje od studeni, a troše ga po¬ 
malo namjesto hrane. Jež se zaruje u zemlju, ništa ne osjeća 
i nerado se miče. Hrčak je proždrljiv i zimi. Preko ljeta je 


nanio u svoj stan obilno hrane pa sada jede dok ga san ne 
svlada. Jazavac se probudi zimi tek da ugasi žeđ. Šišmiši 
se pod krovovima, na tavanu, na zvonicima ili u starim 
ruševinama objese strmoglavce za stražnje noge, smotaju 
se letnom kožicom i omamljeni obamru. 

Drugi sisavci, koji ne spavaju zimski san, dobivaju 
gušću, finiju i topliju dlaku, koja ih zaštićuje. Neki se od 
njih: krtica, voluharica i lasica zavuku u zemlju te izlaze 
rjeđe napolje nego ljeti. Kroz to vrijeme oživljuju zimsku 
prirodu zec, srna, lisica, divlja svinja, vuk, tvor i kuna. I 
njima je život zimi jadan, pa napuštaju svoj zaklon samo 
onda kad ih glad mori. 

STARI ZLIKOVAC 

Bruji i fijuče vjetar po šumi. Snijeg zatrpao sve seoske 
putove. Mrazovi i mećave sve živo stjerali u tople domove, 
u jazbine i zimske ležaje. Samo se poljem, bez krova i za¬ 
klona, skita mrk i mršavi vuk. 



VUK (u naravi dug 160 cm, visok 85 cm, težak 50 kg) 

Glad muči skitnicu. Zima i snijeg istjeraše ga iz šume. 
Njuška i osluškuje naokolo ne bi li ušao u trag kakvom 
jelenu, srni, ili bar zecu. Ali baš ništa! 

Skoči stari zlikovac na kraj šume. 

Eno crne se seoske kolibe, plamičci osvijetlili prozore. 

čeka vuja, ali već ne može da sačeka čas da se ljudi 
smire i udu u kuće. 

Napokon, nastane očekivana noć. 

Krenu se »na posao«. Zalajaše po dvorištima seoski 
psi, osjetiše zla gosta. Da mu je kako zaci u tor, poklao bi 
sve ovce, makar ih ne mogao sve izjesti samo da zadovolji 
svoju krvoločnu ćud. 

Luta vuk svu dragu noć, ali badava. 

Rano se seljani laćaju posla. A jadan vuja mora da se 
prazna želuca vraća. Zavuče se u gustu šikaru. Zaplakao bi 
od muke, da se do neba čuje, ali nema pustih suza. 

Leži jadni vuja. Od ciče zime sav se naježio, pa misli r 

»Težak li je taj moj skitnićki, lupeški i gladni život!« 

BOLESTAN DJEČAK 

Ima pripovijedaka nevjerojatnih, ali ipak je u njima 
svaka riječ istinita. Naša pripovijest se događa u sobi ne¬ 
koga dječaka. U sobi se nalazila postelja, sto, dvije stolice, 
noćni ormarić do postelje i ormar. Stara svjetiljka, kavez 
s kanarincem i cvijet u loncu na stolu upotpunili su namje¬ 
štaj te sobe. 

Taj je dječak bio bolestan i 
ležao u postelji. 

Uveče je dječak ležao zaklo- 
pljenih očiju. Tada najednom za¬ 
čuje neki glas: »Ah, da barem noć 
preživim.« 

U sobi nije bilo nikoga. A ipak je dječak bio uvjeren 
da je čuo nekoga. Dječak prihvati zvono na stoliću do po¬ 
stelje i počne zvoniti. 


Za tren stajala je njegova majka pokraj postelje i upita: 
»Što ti je, drago dijete?« »Majko! ... Ja se bojim, ovdje 
netko govori.« 

»Tu nema nikoga«, reče ona. »To je samo vrućica. Ili 
si možda snivao?« 

Majka mu je govorila blage riječi dok se nije uvjerila 
da se primirio, a onda ode. 

»Dobro da je otišla«, reče glas, »jer bih se morao još 
i za nju brinuti.« 

»Tko to govori?« poviče dječak drhtavim glasom. 
»Neka kaže, jer ću zvoniti, te će doći otac.« 

»To ne bi bilo baš dobro, da dođe,«. reče glas. »I 
onako nas je ovdje već previše.« 

»Tko si ti?« upita dječak. »Ne mogu da te vidim. Ja 
se tebe bojim.« 

»Mene nije nitko nikada ugledao. Ja sam nevidljiv. Ja 
sam uzdu h.« 

»Što si ti?« oglasi se neki dublji glas. »Zar si ti uzduh? 
Ti govoriš nesmisao.« 

»Ne brini se, dječače«, reče opet prvi glas. »Moje je 
ime kisik. Ja sam najvažniji dio uzduha i jedini dio koji 
možeš upotrebljavati. Ja sam nevidljiv nlin, bez boje i mi¬ 
risa.« 

Drugi glas upadne. »Slušaj, moj mladiću! Ja se zovem 
dušik. I ja sam nevidljiv plin bez boje i mirisa i sačinja¬ 
vam četiri petine uzduha. Kisika je samo jedna petina u uz¬ 
dahu. Sada ga nema ovdje ni toliko, a do sutra će potpuno 
nestati.« 

»Toga se upravo i bojim«, poviče kisik. »Kakav je 
stvor taj dušik, možeš već iz njegova imena saznati. Da je 
on sam u sobi, on bi te jednostavno ugušio.« 

»Kako možeš dječaku tako govoriti!« ljutio se dušik. 
»Ta on uopće ne može živjeti bez mene. On me prima u 
svemu što jede. Svaki njegov zalogaj, što ga meće u usta, 
pun je dušika.« 

»Iz uzduha te on sigurno ne prima«, reče kisik. »I ako 
nema mene, onda ga ti ugušiš. Ako je pametan otvoriće pro¬ 
zor. Noć je duga, a ovdje ima više bića koja trebaju kisika.« 

»A tko je još ovdje u sobi?« upita dječak. 

»Cvijet u loncu, kanarinac i svjetiljka«, odgovori kisik 
i nastavi: 

»Kao vidljiv poznat sam samo naučenjacima. Ali slu¬ 
šaj: Imaš li džepni nožić?« 

»Kako ne bih imao«, reče dječak. »Zar nije jedna 
oštrica rđava?« upita kisik. »Nije«, reče dječak.- 

»Ona rđa što se hvata nožića, to sam ja.« 

»Onda ti nijesi uzduh«, upadne dječak. »Rđa nastane 
od vode.« 

»Sasma ispravno«, po-tvrdi kisik. »Ali ja se nalazim i u 
vodi. A kada dođe voda do gvožđa, tada se spojim sa 
gvožđem i postanem rđa.« 

»Kaži radije otvoreno šta ti od gvožđa učiniš«, upade 
mu u riječ dušik. »Ti ga izgoriš i uništiš. Ti uništavaš i dje¬ 
čaka. Uništavajući nožić, postaješ rđa, a uništavajući dje¬ 
čaka, pretvaraš se u u g 1 j i č n i d v o k i s ... Hej... pst, 
ugljični dvokisu, jesi li ovdje?« 

»O da«, zašapće neki treći glas. »Ja sam uvijek tamo 
gdje ljudi i životinje dišu, i gdje nešto izgara i trune. Teži 
sam od kisika i dušika, pa se zadržavam nisko pri tlu. 
Osjećam da postajem sve deblji.« 

»Svakako«, odgovori kisik. »Ako je dječak pametan, 
odmah će otvoriti prozor, drukčije će se svjetiljka ugasiti, a 
on i kanarinac će se ugušiti.« 

Dječak pograbi zvonce i počne grozničavo zvoniti. 
Majka uđe i prestraši se kad ugleda upaljeno lice i sjajne 
oči svoga sina. 

»Majko, majko«, reče on. »Ovdje ih je vrlo mnogo, 
majko ... pazi samo na moj nožić da mi ne zarđa!« 

»Svakako ću paziti.« 

»Molim te da otvoriš prozor. Bojim se da neću moći 
preživjeti. Ovdje ima previše dušika, a ima i ugljičnog dvo- 
kisa.« 

»On bunca o nečemu što je u školi čuo«, pomisli majka 
i ode tiho na prstima. 

»Kisiče«, upita zatim dječak, »jesi li ovdje?« »Na¬ 
ravno«, odgovori kisik. »Da nema mene, bilo bi zlo s to¬ 
bom i s drugima.«' 


»A ugljični dvokis?« ispitivaše dječak.« »0 meni nije 
vrijedno ni govoriti«, reče ugljični dvokis. »Ja sam odviše 
neznatan.« 

»Ali si opasniji od dušika«, primijeti kisik. »Samo da 
skoro svane. Kad se ukaže sunce, upiće cvijet toliko ugljič¬ 
nog dvokisa koliko bude najviše moguće.« 

Najednoć se kanarinac probudi. Poskoči s priječke na 
priječku i reče: »Držim da je noćas uzduh u ovoj sobi vrlo 
loš.« 

Nenadano lizne svjetiljka ognjenim jezikom i reče: 
»Jest, samo se čudim da dječak nije još opazio. Ja gorim 
samo s po plamena, jer ovdje ima malo kisika.« 

»Posve ispravno«, reče kisik. »Ja sam uzrok da svje¬ 
tiljka gori i da ostali dišu. Ako mene nema, oni uginu; 
ugljični dvokis ništa ne vrijedi.« ' 

»Zašto tako govoriš?« upita ugljični dvokis. »I ja 
imam na svijetu sVoju zadaću kao i ti. Pitaj samo cvijet! 
On ne može biti bez mene. Od rana jutra pa do kasne noći 
upija me neprestano. A to isto rade sve zelene biljke. Upi¬ 
jaju ugljični dvokis, a izdišu kisik. Zato i jest danju tako 
svjež uzduh u šumi.« 

»Uzduh postaje teži i lošiji. Ugasiću se«, jadikovala 
je svjetiljka. 

»Doskora će se to dogoditi«, reče kisik. Soba je pre¬ 
malena. Sto više bića mene troše, to me brže i potroše.« 

»Ako se dječak uguši, onda je izgubljen. A isto tako je 
sa cvijetom i s kanarincem.« 

»Sto se to događa s nama?« upita dječak. »Sada se 
gušite«, reče kisik. 

Bosim nožicama stupi dječak drhćući na pod. Jednom 
se rukom prihvatio stola, drugom se čvrsto držao po¬ 
stelje ... onda opet stolca ... pa ormara ... i već je stajao 
tamo kod prozora. Ali nikako nije mogao da otvori. Kušao 
je i od slabosti je već klonuo. Tada udari stisnutim šakama 
po prozoru. Čuo je kako staklo sa zveketom pada na dvo¬ 
rište i ugleda krv na rukama. Ali nikada nije saznao kako 
je dospio u postelju. 


Poznavanje prirode IV. 

Svanulo je. Dječak je mirno i čvrsto spavao držeći ru¬ 
čice pred sobom na pokrivaču. Majka se silno uplašila kad 
je opazila razbijen prozor, a ruke dječakove krvave. 

»Za osam dana biće posve zdrav«, reče liječnik drugi 
dan nakon pregledavanja. 

Tako je i bilo. 

Ali dječak nije nikada nikomu pripovijedao što je one 
noći doživio. No u školi dobio je iz poznavanja prirode naj¬ 
bolju ocjenu. 

ZAŠTO — ZATO 

Mali Dragutin dođe oko podne majci u kuhinju i opazi 
kako se ona napreže da izvadi gvozdeni lonac iz rupe na 
štednjaku. On se tomu čudio, no nije progovorio ni riječi, 
već ode k ocu u sobu i upita ga što je tome uzrok da se 
lonac tako teško izvlači iz rupe. 



RASTEZANJE KOVNE KUGLE TOPLINOM 

Otac mu reče: »T o p 1 o t a je strane lonca raširila, te 
je on postao veći. Zato ga je majka mukom izvadila iz 
rupe. A da to bolje razumiješ, pazi što ću ti pokazati. Ja 
ću provući kroz ovaj mjedeni prsten kuglicu. Ja sam ku¬ 
glicu lako provukao. Sada ću kuglicu ugrijati, pa češ vi¬ 
djeti da ju ne mogu provući, jer ju je toplota raširila, 
pa je postala veća.« 

Za nekoliko dana vidio je Dragutin da je majka svaki 
kesten, prije nego ga je metnula na peć, malo zarežala. To 
mu je bilo čudno i upita zašto to radi. 

Majka se nasmije i progovori: »Sinko dragi! Pod ke¬ 
stenovom ljuskom ima vlage i uzduha, pa kad se 
ugriju, stanu se š i r i t i te silom prodru napolje, zato i puca 
ljuska. Ako je kesten zarezan, tada može uzduh i vlaga iz¬ 
laziti ispod ljuske, pa onda ne puca.« 

Jednog je dana sjedio Dragutin kod peći i slušao kako 
nešto puca čim bi majka metnula u peć drva. Najedanput 
reče: »Oče, ja znam, zašto drvo puca u vatri. Hoćeš da ti 
kažem?« 

»Kaži sinko«, reče otac. 

»Puca zato, jer u šupljinama drva ima vlage i uzduha, 
a kad se u peći ugriju, stanu se širiti i izlaziti iz drva tako, 
da otrgnu sitne komadiće koji im priječe izlaz.« 

»Dobro si rekao«, reći će otac. »Vrlo se veselim, jer 
vidim da sve pamtiš što ti pripovijedam, i sam motriš što 
biva oko tebe.« 


KAKO JE BAKICA LOŽILA PEĆ 

Ove sam se zime često svađao s bakicom radi peći. Ja 
sam tvrdio da će biti toplije u sobi, ako se soba ne zrači 
prije loženja, a ona je tvrdila obrnuto. Nijesam mogao da 
vjerujem u to, a ipak je ona imala pravo. 

»Ako prije prozračite sobu«, rekao sam, »zađe u nju 
više hladna uzduha, zato se i kasnije ugrije, te se potroši 
mnogo više drva.« 

»Varaš se«, reče ona. »Nečist uzduh prima teže 
toplinu nego čist. Opazio si da se provjetrena soba brže 
ugrijala. Ako je trebalo manje vremena ložiti da bude soba 
topla, naravno da se potrošilo i manje drva, zar ne?« 

Na to nijesam ni pomišljao. 

Cesto sam htio da izvadim iz peći ugalj, no ona to nije 
dopustila. Rekla je da suviše prašim. Svaki je dan brisala 
po peći i cijevima prašinu i tvrdila da taj prah s ugri- 

m jajie peći razvija škodljive plinove, 

p ^ "Tosaj doduše, nijesam razumio, ali 

^ \ \ sam joj povjerovao već zato, jer se i 

i ^ ! , , , ^ meni sviđala očišćena peć većma ne- 

i Jr s i goliprašna. 

p p ^ ; Ako je htjela ponovo, naložiti 

p ^ ^ ; peć, gurala je žeravicu natrag i pred 

i $ \ ^ ^ stavila drva. Pri tem me poučila: 

p i J 7' ~ • V ^ Drvo se grijanjem najprije suši, tj. iz 

i i isparava vođa. Jednako se 

^ i grijanjem iz drva tjera neki plin 

m ^^^rnzmzmd koji se u toplini pretvara u plamen. 

Taj se plin zove rasvjetni plin, 
PREREZ PEĆI v vatra; a izgara svjctlim plamenom. Isto je 
ha: D dimnjak; p pepeo tako 1 s kamenim ugljcnom. Iz drve¬ 
nog je uglja rasvjeti! plin već prije 
istjeran, pa stoga drveni ugalj ne gori plamenom, već samo 
tinja. 

Cim se uzduh nad vatrom ugrije, on se rastegne pa iz¬ 
lazi kroz dimnjak napolje. Dim i jest zapravo ugrijani uz- 
đuh koji se crni od sitnih čestica uglja, a ima u njemu i vo¬ 
dene pare. Novi uzduh ulazi u peć kroz donja vratašca. To 
kretanje i strujanje u peći zovemo promajom. Ako 
donja vratašca zatvorimo, tada nema vatra dosta uzduha 
pa će loše gorjeti ili se ugasiti. Ako u peći loše gori, razvija 
se plin, koji se zove ugljični k i s. Ugljični kis gori mo- 
drikastim plamenom te se izgaranjem pretvara u ugljič¬ 
ni d V 0 k i s koji izlazi s dimom napolje. 


PREREZ PEĆI V vatra; 
S strujanje toplog uzdu¬ 
ha; D dimnjak; P pepeo 


Kad U peći nema 
dovoljno topline i do¬ 
bre promaje, ne može 
ugljični kis izgorjeti 
niti izaći kroz dimnjak, 
već izlazi u sobu. Ta¬ 
da se može dogoditi 
zlo, jer je ugljični kis 
otrovan i prouz¬ 
rokuje kod čovjeka vr- 



STRUJANJE UGRIJANOGA I HLADNOG 
UZDUHA 

toglavicu, glavobolju, nesvjesticu, a i smrt. Mnogi su već 
tako stradali, jer su udisali ugljični kis sjedeći kraj otvorena 
ognjišta u kojemu je tinjala žeravica. 


Bakica je govorila da se valja starati ne samo oko go¬ 
renja u peći već i oko toga, da se toplina što bolje i što 
dulje sačuva u sebi. Gvozdena se peć brzo ugrije, ali se 
brzo ohladi. Gvožđe nazivamo dobrim vodičem 


topline. 


Dobri su vodiči i sve druge kovine (zlato, srebro, ba¬ 
kar itd.), jer ove brzo toplinu primaju, ali i brzo puštaju. 
Mnogo dulje ćemo čekati dok se ugrije zemljana peć, jer 
kroz tu građu toplina slabo prolazi. Zemlja, drvo, staklo, 
pamuk, vuna i Uzduh sporo se griju, ali sporo i ohlade, pa 
kažemo dasulošivodičitopline. 


Stoga je za čuvanje topline u sobi zemljana peć bolja 
od gvozdene. Isto tako čuvaju toplinu u sobi zidovi, drveni 
pod, vuneni ćilimi na podu i zidovima. Nadalje dvostruki 
prozori, dvostruka vrata, jer uzduh koji je među njima, teže 
propušta toplinu negoli staklo i drvo. 


DRVENI UGALJ 

Ugljari odaberu u šumi koji čistac za o g n j i š t e. Po¬ 
sred ognjišta udare' kolac kao stožer. Oko kolca poslažu 
cjepanice (oko 35 cm duge) kao snopove oko stožera na 
gumnu. Po tom krugu slažu drugi red, a onda treći itd., 
dok ne bude kao plast visoka gomila od kojih tri metra. 
Gomilu pokriju šušnjem, iverjem, mahovinom, busenjem i 
sitnijom zemljom. Na dnu gomile ostave jedan ili više 
otvora, a na vrhu gomile jedan. Tad zapale vatru kroz 
otvor pri zemlji. Uzduh pridolazi kroz donji otvor, a dim i 
plinovi odlaze kroz gornji otvor zvan dimnjak. Kad se 
vatra u sredini razgori, natrpaju u dimnjak drva, da se 
vatra zaguši. Pri vrhu gomile probuše naokolo rupe kroz 
koje odlaze plinovi što postaju od gorenja. 

Kad se javi plavičast dim, znak je da se drvo na vrhu 
počelo pretvarati u ugalj. Onda se zatvore gornje rupe, 

a malo niže probuše druge. Tako se radi dalje, dok se za 
dva tri dana sve drvo ne pretvori u ugalj. Onda zatvore 
sve rupe i cijelu gomilu pokriju zemljom, pa je ostave da se 
ohladi. 



Najfiniji je lipov ugalj, koji služi za pravljenje 
ortačkog uglja i za barut, a najviše se proizvodi i upotre¬ 
bljava bukov ugalj. 


KAMENI UGALJ 

I 

Kameni ugalj ljudi ne prave, već ga kopaju iz 
zemlje kao i druge rude. Kameni je ugalj biljni ostatak, koji 
je u zemlji ležao mnogo hiljada godina, te se toliko promi¬ 
jenio, da je često veoma teško poznati da je postao od 
biljaka. 

Pa kako je od biljaka postao kameni ugalj? 


Naša je zemlja u svom razvitku preživjela različita 
doba. U jedno takvo doba rasle su na zemlji biljke takve 
veličine kakve danas više ne poznajemo. Te su izumrle 


biljke propadale po vlažnim i 
močvarnim mjestima. Jedan sloj 
mulja, zemlje i kamenja za dru¬ 
gim nagomilao se i očuvao drvo 
od utjecaja uzduha i vlage, tj. od 
truljenja. Neizmjeran pritisak na 
.biljnim ostacima i unutarnja to¬ 
plina zemlje djelovali su, da je 
od drva postala čvrsto stisnuta 
tvar koja se pomalo pretvarala 
u ugalj. 

Sliku i bogatstvo tog bilj¬ 
nog svijeta u pradavno doba mo¬ 
gao bi nam dati ovaj primjer. 
Kad bi se stogodišnja bukova 



šuma u svom današnjem obliku 
pougljila, dala bi ugljeni sloj od 
jedva 16 mm debljine, a poznato 


IZUMRLA BILJKA PRETVO¬ 
RENA U KAMENI UGALJ 


je da u mnogim rudnicima uglja iznosi sloj uglja 6—12 me¬ 
tara. Kolike li goleme razlike između tadašnjih gorostasnih 
biljka i naših šuma. 


II 


Kamenoga uglja ima u zemlji u debljim i tanjim nasla¬ 
gama. Između pojedinih naslaga leže slojevi pješčanika ili 
gline. To najbolje dokazuje kako se kora zemaljska mije¬ 
njala, i kako je iza hiljada godina došla negdašnja kora ze¬ 
maljska sa svojim biljkama duboko u zemlju. 

Ugalj se kopa u podzemnim rovovima. Ko¬ 
panje je uglja u rudarstvu najteže i najopasnije. U rudnike 
uglja prodire često voda, ili se ruše sami od sebe, pa se ro¬ 
vovi moraju poduprijeti drvenim gredama. Malo se u kojim 
rudnicima događa toliko nesreća koliko u rudnicima uglja. 
U njima se razvija i kupi opasni plin, sastavljen od 
ugljika i vodika, koji se, pomiješan s uzduhom, lako 
zapali uz velik prasak, stoga se zove praskavi plin. 





ti rudnicima se ne može raditi bez svjetlosti, stoga se i kod 
najveće pažnje ipak može dogoditi, da se taj plin zapali. 
Rudari polaze u rudnik sa sigurnosnim svjetilj¬ 
kama kod kojih je plamen opkoljen gvozdenom 
mrežicom, koja priječi, da se plin izvan nje upali. ' 

Upale se samo male količine plina unutar mrežice uz slabi , 

prasak, pa to opominje rudare da im prijeti opasnost. Da 
se u rudniku toga plina ne nakupi mnogo, načini se u rudni¬ 
cima promaja pomoću uskih okna, koja su provaljena kao 
kakvi dimnjaci sve do površine zemlje. No uza svu oprez¬ 
nost događaju se cesto nesreće, a mogu se i čitavi dijelovi 
rudnika srušiti, i mnogi ljudi poginuti. ' 



u RUDNIKU KAMENOG UGLJA 


Ugalj kopaju rudari budacima i trpaju ga u male va¬ 
gone koje izvoze po tračnicama do izlaza. 

, III 

Po kakvoći se kameni ugalj jedan od drugoga razlikuje. 

Uglavnom razlikujemo tri vrste kamenoga uglja: m r- 
ki ugalj, crni ugalj i antracit. 

Mrki ugalj je mrke boje, gori čađavim plamenom uz 
neugodan miris i ostavlja mnogo pepela. 


Crni ugalj gori polagano, daje veliku toplotu, a ostavlja 
malo pepela. 

Antracit je posve crne boje, kovna sjaja, gori go¬ 
tovo bez plamena, razvija najjaču toplotu, a ostavlja posve 
m.alo pepela. 

Kod nas ima ponajviše mrkog uglja, ponešto crnog 
uglja, a antracita nemamo. 

Različita i važna upotreba kamenog uglja stavljaju tu 
rudu uz gvožđe na prvo mjesto. Blagostanje nekih zemalja 
uvelike ovisi o količini kamenoga uglja. Stoga se i nazivlje 
ugalj »crnim zlatom«. Dobar kameni ugalj ima sedam puta 
veću gorivu vrijednost od najboljeg drveta. Bez uglja bio bi 
pogon mašina ili strojeva veoma težak. Ugalj se upotreb¬ 
ljava za pogon tvorničkih strojeva, lokomotiva, parnih 
kotlova i za loženje peći u stanovima. 

Kameni je ugalj osobito važan za dobivanje rasvjet¬ 
nog plina, kojim se rasvjetljuju u mnogim gradovima 
ulice, trgovi i stambene prostorije. Rasvjetni plin ili gas 
pravi se u plinarama. U gvozdenim se cijevima zažari ugalj 
bez pristupa uzduha i sada izlazi iz njega gust i nečist plin. 
Posebnim se načinom plin čisti i sprema u velike kotlove. 
Odatle se plin odvodi cijevima po gradu da nam svijetli ili 
da ga upotrijebimo kao gorivo. Iz sastavina koje se iz plina 
prigodom čišćenja otstranjuju dobivamo katran, razli¬ 
čita ulja, masti, boje i dr. Kruti zaostatak u cije¬ 
vima plinare zove se k o k s. I koks se upotrebljava kao 
izvrsno gorivo. 

KAKO SE MJERI TOPLOTA 

Uđu u školu dva dječaka: jedan jedar i rumen, a drugi 
suhonjav i blijed. 

»Jao, kako je studeno!« protuži suhonjavi. 

»O kakovoj studeni govoriš!« odgovori mu onaj ru¬ 
meni. »Ta i suviše je toplo.« 

Sad sudite je li u toj školi studeno ili toplo! Bojim se 
da se nećete složiti kao ni ta dvojica. Kako će se dakle to- 
plota mjeriti? 




Toplotu mjerimo spravom koja se zove toplomjer 
ili t e r m o m e t a r. 

Razgledajmo tu spravu! Uz drvenu ili kovnu pločicu 
pričvršćena je tanka staklena cjevčica koja je na donjem, 
kraju proširena u kuglicu, a na vrhu je zatvorena. U njoj 
je ž i V a, a osim nje nema ništa, pa ni uzduha. 

Živa je kovina koja je kod obične toplote u tekućem 
stanju. Dobiva se iz rude ruihenice u kojoj je spojena 
sa sumporom. Rumenice ima kod nas nešto 
u Tršću u Gorskom Kotaru i kod Avale kraj 
Beograda, a mnogo se kopa kod slovenskog 
gradića Idrije, koji pripada Italiji. Živa je od 
vode I 3 V 2 puta teža. Na uzduhu se pretvara 
u paru koja je vrlo škodljiva ljudima, životi¬ 
njama i biljkama. U živi se rastapaju kovine 
kao: zlato, srebro, bakar itd. Te se rastopine 
zovu živini amalgami. 

Budući da je živa vrlo osjetljiva na to¬ 
plotu, pune njom toplomjere. Tablica, uz koju 
je cjevčica pričvršćena, razdijeljena je crta¬ 
ma na malene dijelove stepeneilistup- 
n j e V e, koji su obilježeni brojevima. Kad je 
toplije, živa se rasteže i u cijevi pomalo diže, 
a kad je hladnije, živa se steže i u cjevčici 
pomalo pada. 

Na daščici toplomjera zabilježena je do¬ 
sta nisko dolje ništica (0), a ozgo pri vrhu 
brojka 100. Razmak između 0 i 100 podije¬ 
ljen je crticama na 100 jednakih dijelova ili 
stupnjeva ("), a takvi su stupnjevi i, ispod 
ništice, ^v^***^*^ 

> Sigurno ćeš pitati kako se odredi mjesto 
gdje se ima zabilježiti 0 i mjesto zabilježeno 
sa 100. 

Da uzmemo ma koji toplomjer bez ika¬ 
kvih stupnjeva i da mu metnemo kuglicu u 
posudu gdje se led topi, živa bi se stegnula 
TOPLOMJER ILI ^ Stajala nepomično na jednoj točki dogod 
TERMOMETAR se sav led ne otopi. Ta je točka kod toplo¬ 


mjera zabilježena ništicom, a zove se ledište ili točka 
smrzavanja vode. Bude li studenije, pada živa još 
niže. 

Da kuglicu toplomjera nadnesemo nad vodu koja 
ključa ili vrije, živa bi se digla visoko i ostala na jednoj 
točki. Ta se točka zove vrelište ili točka ključa¬ 
nja v o d e. 

Razmak među ledištem i vrelištem razdijelio je C e 1- 
zi j e na 100, a R e 0 m i r na 80 jednakih dijelova tj. stup¬ 
njeva ili stepena. Obično su na jednoj strani ljestvice stup¬ 
njevi Celzijevi, a na drugoj Reomirovi.*) 

Iznad ledišta bilježe se stupnjevi ovako +“, a ispod 
njega ovako —“. Dakle + 20“ R znači 20 stupnjeva Reomi- 
rovih iznad ništice, — 7“ C znači sedam stupnjeva Celzi- 
jevih ispod ništice. 

Treba li mjeriti toplotu? Dabome da treba. U sobi ne 
smije biti pretopio ni prestudeno. Za zdrava je čovjeka 
najbolje + 18 do 20” C. 

Posebno udešenim malim toplomjerima mjeri se toplota 
ljudskog tijela, a to je veoma važno, osobito onda kad je 
čovjek bolestan. Toplomjerom se mjeri i toplota vode za 
kupanje. I kod mnogih zanata, osobito u tvornicama na 
strojeve u kojima se loži vatra, treba toplomjer. 

Ima toplomjera koji su napunjeni obojadisanim al¬ 
koholom namjesto žive koja se na studeni od — 39“ C 
smrzne. 

OSVJETLJENJE 

Zimska večer. U toploj je sobi prijatno. Oko stola 
sjede Ljubica i Radovan. Izrađuju svoje zadaće. Majka 
plete djeci čarape, a otac čita neku knjigu. 

Otac skine naočare, protare oči i reče: »Djeco, pokva- 
rićete oči! Naša svjetiljka nekako slabo svijetli.« 

»Valjda nema u njoj dosta p e t r o 1 e j a«, reče maj¬ 
ka, digne se i za čas donese bocu petroleja. 

Znameniti naučeniaci i prirodoslovci Francuz Reomir i Šveđanin 
Celzije živjeli su u 18 vijeku. 






44 


^ »Oče, zašto je kroz tuljkov stalak provučen ovaj pa¬ 
mučni fitilj ili stijenj?« upita Ljubica. 

»On dovodi petrolej do plamena. Stijenj imade mnogo 
šupljinica u koje upija petrolej isto tako kao šupljikasti zid 
vlagu. Sto dulje svjetiljka gori, to je u njoj manje petro- 
leja. Petrolej se na jakoj toplini na vrhu fitilja pretvara u 
plin koji sagorjeva usijanim plamenom, a služi nam za 
osvjetljenje.« 

Za vrijeme njihova razgovora maj¬ 
ka je napunila svjetiljku petrolejem. 

Otac upali svijećom stijenj i reče djeci: 

»Evo vidite, sad smo ugrijali taj petro¬ 
lej na vrhu stijenja, i on se uslijed toga 
pretvorio u plin koji gori plamenom. 

Rasvjeta je gorenje, a za gorenje 
treba uzduha. Ugrijani uzduh postaje 
lakši i odlazi od plamena, a svježi do¬ 
lazi k plamenu. Oko ovog malog pla- 
mena ima mnogo uzduha. Zbog toga se stijenj; u pridoiazak 
grije sporo i slabo odlazi pa ne ustupi Sova 

mjesta svježemu uzduhu koji je potre¬ 
ban za gorenje. No pogledajte sada!« reče otac i metne sta¬ 
kleni tuljak na svjetiljku. 




»Sada je plamen jasan 
jer se uzduh u tuljku brzo 
ugrije i ode uvis, a na njegovo 
mjesto ulazi svjež uzduh kroz 
rupice u tuljkovu stalku.«^ 

»Oče, a odakle se dobiva 
petrolej?« upita Radovan. 

»Na nekim mjestima iz¬ 
vire iz zemlje, ili se vadi si- 
saljkama ili šmrkovima r u d- 
n o (mineralno) ulje, zvano 
n a f t a. To je ulje tamno, cr¬ 
venkaste ili zelenkaste boje i 
neugodna mirisa. Cesto je ve¬ 
oma gusto, ali je lakše od 


IZVORI NAFTE 

vode. Od njega se u posebnim tvornicama prerađuje ili ra¬ 
finira ovaj petrolej što ga upotrebljavamo. Takav se izvor 
nafte nalazi kod nas u Bujavici nedaleko od Pakraca, a ima 
je i u Međimurju i na planini Majevici. Iz nafte dobiva se i 
benzin, koji je lako upaljiv, pa je potreban veliki oprez 
kod njegove upotrebe. On se upotrebljava za čišćenje odi¬ 
jela, za loženje različitih strojeva i automobila.« 

»Ljudi nijesu oduvijek imali petrolejske svjetiljke. U 
stara vremena rasvjetljivali su svoje stanove lučima od 
tesana drva, a poslije jednostavnim uljenim svjetilj¬ 
kama, te lojanim i voštanim svijećama. U grado¬ 
vima se danas više ne služe samo petrolejskim svijetlom, 
već i rasvjetnim plinom koji dobivaju iz kamenoga uglja, i 
električnom rasvjetom.« 

U RUDNIKU GVOZDENE RUDE 

I 

Rano ujutro silaze rudari u unutrašnjost zemlje: u 
rudnik ili rudokop. Ponajprije se ulazi u dugi t r i- 
j e m prokopan pod zemljom. Taj trijem vodi daleko pod 
zemlju i dijeli se ondje na više r o v o v a. Tamno je kao u 
rogu, ne vidiš prsta pred okom — stoga i nosi svaki rudar 
žicom opletenu rudarsku svjetiljku. Da u rovu 
bude dosta uzduha za disanje, ima gore okna koja su pro¬ 
valjena kao dimnjaci sve do površine zemlje. U neke rudni¬ 
ke ulazi se kroz uspravne rovove nalik na bunare. Gore 
pred ulazom sagrađena je obično zgrada u kojoj se nalaze 
strojevi koji spuštaju i dižu dizalo. 

Po stranama uz rovove i nad njima sve je sama 
gvozdena ruda. 

Neki rudari udaraju budacima i čekićima i lome rudu. 
Drugi buše rupe u kamen i rudu, postavljaju u nj dinamitne 
mine i njima lome goleme komade kamena ili rude. Ostali 
izvoze rudu na kolicima. Mnogi su opet zaposleni oko si- 
saljke ili šmrka koji otstranjuje nadošlu vodu, ili učvršćuju 
drvenim gredama svodove novih rovova. U većim rudni¬ 
cima izvoze rudu konji, a u mnogim strojevi s električnim 
pogonom. 

Posao je rudarski jedan od najtežih, najpogibeljnijih. 
Rudar nosi neprestano svoju glavu u torbi. Zemlja i kame¬ 
nje može ga zasuti, voda potopiti, vatra spržiti, plinovi za¬ 
gušiti, i da ne spominjem drugih muka, nevolja, patnja i 
nezgoda podzemnoga posla. 


Mjesto, gdje se tali ruda, zove se talionica ili 
topionica. Glavni dio talionice je v i s o k a p e ć. To je 
velika peć kao kakva kula. Dosiže visinu od 15 do 20 m, dok 
joj je širina 5 do 10 m. Ta peć ima na vrhu zjalo ili 



VISOKA PEĆ U OKOMITOM PREREZU 

ž d r i j e 1 o, a pri dnu otvor, zalijepljen ilovačom. Rudu do¬ 
voze u kolicima po tračnicama do ždrijela preko mosta koji 
vodi s brijega [pravo do njega. Tu je nasipaju u visoloi peć, 
i to sve po jedan sloj ili tavan koksa, a po jedan 

rude i neke talioničke primjese (vapnenca ili krečnjaka, 
kremenog pijeska) i tako sve do vrha. Golemi mjehovi pro¬ 
vode u visoku peć neprestano usijan uzduh, da bolje gori. 
Kad se koks u peći razgori, i nastane silna vrućina, onda se 
ruda počne- taliti. Gvožđe se slegne na dno, a po vrhu 
plivaju drugi sastojci rude, iz koje je izvađeno gvožđe, i koji 
se zovu troska ili zgura. Troska ili zgura otiče ne¬ 
prestano na posebni otvor na donjem dijelu peći. 

Poslije otprilike 6 sati probiju gvozdenom motkom na 
dnu peći ilovačom začepljenu rupu kroz koju se cijedi 
rastopljeno gvožđe. To se gvožđe lijeva u kalupe, a zove 
se sirovo g v o ž đ e. 

Sirovo se gvožđe upotrebljava za izrađivanje livene 
gvozdene robe. Ono ima u sebi mnogo ugljika, Zbog 
toga je vrlo krhko, pa se ne da kovati, već se od njega liju 
predmeti koji miruju (peći, ploče za štednjaka, posuđe i 
slično). 

Ako se sirovo gvožđe ponovo tali i preko njega duva 
uzduh, da veći dio ugljika, koji je u njemu, sagori, dobiva se 
kovno ili meko gvožđe. Ono sadrži znatno manje 
ugljika od sirovog gvožđa. Kovno je gvožđe mekano i ve¬ 
oma žilavo. Od njega se kuju i prave najrazličitije stvari. 

Izmiješa li se sirovo i kovno gvožđe, i zajedno rastali, 
nastane treća vrsta gvožđa koja se zove čelik. Čelik se 
dobiva i tako, da se mekom ili kovkom gvožđu pridodaje 
određena množina ugljika. Čelik je veoma tvrd, pa se od 
njega pravi oruđe, oružje i predmeti za rezanje, pilenje, bu¬ 
šenje itd. koji moraju biti veoma tvrdi. 

III 

Od svih kovina gvožđe je za čovjeka najvažnije. U 
kućanstvu i gospodarstvu postalo je gvožđe od neprocje¬ 
njive vrijednosti. Gvožđem režemo, cijepamo, šijemo, ore- 
mo, kopamo, žanjemo, vršimo itd. Od gvožđa su građene 
hiljade i hiljade strojeva, željeznice, brodovi, mostovi, 
zgrade itd. Toliko ima stvari od gvožđa, da ih gotovo ne 
možemo ni nabrojiti. I u kući i oko-kuće, kudgod se oba- 
zremo, naći ćemo štošta od gvožđa. 



















Osim toga ima gvožđe i vrlo veliku važnost u životu 
biljaka, životinja i samoga čovjeka. Zelena boja bilja i cr¬ 
vena boja životinjske i ljudske krvi potječe od gvožđa. Kad 
ne bi biljke imale dovoljno gvožda, one bi propale, a živo¬ 
tinje i ljudi bi oboljeli, kad ne bi dobivali u hrani dovoljno 
gvožđa. 

KOMPAS 


Rudarima u velikim rudnicima, mornarima na moru, 
uzduhoplovcima u uzduhu, putnicima u prostranim pusti¬ 
njama i velikim šumama pokazuje put sprava koju zovemo 
kompas ili busola. 



U zatvorenoj kutiji sa staklenim poklopcem postavljena 
je na šiljastoj osovini plosnata čelična igla koja stoji vodo¬ 
ravno, a može se slobodno kretati u toj ravnini. Ispod igle 
nalazi se okrugla pločica na kojoj su označene strane svi¬ 
jeta. Okrenemo li kompas na kojugod stranu, igla će se za 
čas vratiti u onaj položaj u kojem je bila. U tom stalnom 
položaju leži igla u smjeru od sjevera na jug. Da 
uzmemo isto takvu iglu od običnog čelika, ona bi stajala na 
šiljku u svakom smjeru kakogod je namjestili. Vidi se dakle 
da igla u kompasu ima neko osobito svojstvo. O tom se 


možemo uvjeriti. Metnemo Ii tu iglu u željeznu piljevinu, 
uhvatiće se piljevina po njoj, i to najviše s krajeva, a prema 
sredini sve manje. Takav čelik koji privlači gvozdene pred¬ 
mete nazivamo magnetom, pa se stoga i ova igla u 
kompasu zove magnetna igla. Njezine krajeve nazi¬ 
vamo polovima, i to jedan sjevernim, a drugi 
južnim p o 1 o m. No kako to, da je jedan pol magnetne 
igle okrenut prema sjeveru, a drugi 
prema jugu? 

Približimo li sjeverni pol jedne 
igle sjevernome polu druge, ili južni 
pol jedne južnome polu druge, vidje- 
ćemo da ti jednaki polovi bježe jedan 
od drugoga. Naprotiv kad približimo 
različite polove, oni će jedan drugoga 
privući. Ali šta tjera iglu u onaj stal¬ 
ni položaj. Evo što je! I zemlja je je¬ 
dan veliki magnet sa sjevernim i juž¬ 
nim polom. Sjeverni pol igle obraća štapić magneta 
se prema sjevernom zemaljskom polu. obješen na niti okreče 

Sjeverni je, dakle, magnetni pol ze- sjever, a drugim na jug 
mije na jugu, a južni na sjeveru. 

A otkud magneti? Ima u zemlji gvozdena ruda na¬ 
zvana ma g n e t o V a c. Ona privlači gvožđe. Od nje se 
mogu praviti umjetni magneti, ali danas se umjetni magneti 
prave pomoću električne struje. 

BAKAR 

Bakar je kovina sjajno crvene boje, koja na uzduhu 
ponešto potamni. Na vlažnom uzduhu prevuče se bakar ze¬ 
lenom naslagom koju zovemo patina. Bakra nalazimo u 
prirodi samorodna (tj. čista), ali ga ponajviše ima u razli¬ 
čitim bakrenim rudama iz kojih se proizvodi u talionicama. 
U našoj državi nalazimo bakrene rudače na više mjesta, 
a vadi se u velikim količinama kod Bora i Majdanpeka u 
Moravskoj banovini. 



Poznavanje prirode IV. 

Bakar je mekan, čvrst, žilav i rastegljiv, pa se vrlo 
dobro kuje. Bakrenim se pločama okivaju lađe, a s njime se 
pokrivaju poneki crkveni krovovi i tornjevi. Bakrene žice 
služe za provođenje elektricitete. Ođ bakra se pravi i razli¬ 
čito posuđe i kotlovi. Bakreno posuđe je lijepo i trajno, ali 
se od masna i kisela jela u bakrenoj posudi stvara zelena 
tvar, koja je žestok otrov. Zato se takvo posuđe kalajiše, to 
jest presvuče se iznutra slojem' k a 1 a j a ili k o s i t e r a, 
da kisela ili masna tekućina ne može dopirati do bakra. 

Vise nego čist bakar upotrebljavaju se kovne smjese 
ili slitine bakra i nekih kovina. Kovna smjesa bakra i 
kositera (ili kalaja) daje slitinu b r o n c u ili t u č, od koje 
se/liju spomenici, zvona, topovi, kolajne, sitni novac i drugi 
predmeti. 

Bakar izmiješan sa cinkom daje slitinu koju zo¬ 
vemo žuta mjed, ili mesing. Od mjedi se prave 
kvake na vratima, pipe, vage, utezi, svijećnjaci, trublje, 
žice za sita i rešeta, te različiti sitni i ukrasni predmeti. 

Važan spoj bakra je modra galica (modri ka¬ 
men), koja se u vodi rastapa, pa se tom rastopinom i krećem 
prska list vinove loze i nekih drugih biljka proti bolesti 
peronospore. 

ZLATO 

Zlato je kovina posebne žute boje i jaka kovnoga 
sjaja. Veoma je teško, pa je IPVio puta teže od iste množine 
vode. Može se rastezati u tanke listiće i žice. Svoj divan 
sjaj i boju ne mijenja na uzduhu ni u vodi, a niti u najve¬ 
ćoj vatri. Stoga se i kaže da se čista zlata rđa ne hvata, i 
da se zlato u vatri kuša. Kako se zlato zbog svoje mekoće 
troši, to se nikada ne izrađuje čisto. Obično ga miješaju 
s bakrom ili srebrom ili s obadvije kovine. Takve smjese po¬ 
staju tvrđe i čvršće, lakše se tale u vatri, premda se nešto 
teže rastežu. U prirodi nalazi se zlato samorodno (tj. čisto), 
a dobiva se također iz nekih ruda. Cisto se zlato nalazi 
u nekim planinama, a nalaizmo ga i u pijesku nekih rijeka 
kao sitna zrnca. Mnoge naše rijeke (Drava, Lašva, Vrbas, 


^ Bosna, Drina, Timok) imaju zlatnog pijeska. U rijeke je 
zlato dospjelo iz brda i planina kao i pijesak. Iz riječnog 
■ pijeska vade se zlatna zrnca ispiranjem. Jednostavnim na¬ 
činom ispirali su prije zlato pomoću goveđe kože, koja se 
stavi na dno vode tako, da je dlaka okrenuta gore prema 
toku vode. Potom se pijesak preko kože pretjeruje, i njega 
— jer je lak — odnosi voda, a zlatno se zrnje zaustavlja 
u dlaci. 

U Dravi ispiraju zlato pomoću koso položene daske, na 
kojoj se nalaze zarezi i sitne rupice. Pijesak i voda se s lo¬ 
patama pretjeruje preko daske. U zarezima i rupicama za¬ 
ostaju teška zlatna zrnca, dok pijesak odnosi voda u rijeku, 
s ^ U stijenama uprskano je zlato kao zrnje, listići i žilice 
obično u kremenu, a i u drugom kamenju. Kopa se za¬ 
jedno s kamenom, koji valja potom samljeti. Iz tog se praha 
dobiva zlato na sličan način kao i iz riječnog pijeska. Do¬ 
biva se i tako, da se taj prah baca u živu, gdje kamenje 
ostaje plivajući na površini, a zlato se staloži na dnu po¬ 
sude kad se ispari živa. 

Od zlata se kuje novac, izrađuju se različiti uresi i dra¬ 
gocjenosti. Upotrebjava se za pozlaćivanje drugih kovina, 
i za masu za punjenje šupljih zuba. 

SREBRO 

I predmeti od srebra drže svoju bjelkastosivu boju 
i živ sjaj, ali ne onako kao zlato. S vremenom srebro nešto 
potamni, jer se rado spaja sa sumporom kojega ima ponešto 
i u uzduhu. Čisto je srebro vrlo mekano rastegljivo i dobro 
se kuje. Zbog male tvrdoće dodaje se srebru nešto bakra. 

U prirodi se nalazi srebro samorodno u komadima ili 
uraslo kao listići u kamenju. U riječnim naplavinama nema 
srebra. Najveći dio srebra dobiva se iz nekih ruda (srebrnog 
i olovnog sjanika i dr.). 

Od srebra se izrađuju različite posude, pribor za jelo, 
kutije za duhan, satovi ,lančići, svijećnjaci i ukrasni pred¬ 
meti. Srebro služi i za posrebrivanje predmeta iz drugih 
kovina i za posrebrivanje ogledala. 



PROLJEĆE 

Nebo je plavo i vedro. Sunce se smješka na zemlju. 
Snijega je nestalo. 

U V r t u se kupi korov, prekopava zemlja, sije cvi¬ 
jeće, povrće i drugi vrtni usjevi. Tamane se puževi, jer 
žderu lišće povrća. Uništavaju se leptiri kupusari, jer su 
rasadnici proždrljivih gusjenica. Javiše se gušteri i žabe 
koje nesmiljeno tamane vrtne štetočinje. Zazujaše pčele. 

Na voćkama se iz tubastih pupoljaka razvijaju 
cvjetovi, a iz šiljastih lišće. , 

Na njivi sprema orač zemlju za sijanje zobi, raži, 
pšenice, kukuruza, repe i drugih poljskih usjeva. Nad ora- 
čem kruži ševa koja pjevajući veselu pjesmu traži brazdu 
gdje će saviti svoje gnijezdo. Vratiše nam se i ptice selice. 

Na livadi se pojavljuje po koji humak korisne kr¬ 
tice. Zelene su travke oživjele. 

Rječica žubori. Treba okretati vodenački kamen i 
donositi ribama i racima hranu. Treba ljudima prati rublje, 
a sparne dane osvježiti. 

U bari i jezeru, između trske i rogoza, oblijeću 
kukci, komarči, gmižu zmije i plaze pijavice. Žabe, prestra¬ 
šeno skaču i skrivaju se od ljutih neprijatelja: rode i čaplje. 

U šumi, gdje ispod prošlogodišnjega lišća viri šum¬ 
sko cvijeće, ptice neprekidno cvrkuću. . 

Nitko neće da mu život prođe uzalud. Svi žele da budu 
korisni u radu i životu koji ih čeka. 

KOD BARE 




U predvečerje proljetnoga dana nadaleko se čulo kre- 
ketanje zelenih žaba sa bare pored livade. Iako nji¬ 
hovo kreketanje nije baš ljupko, ipak ih rado slušamo, jer 
su vjesnici proljeća. Žabu je teško opaziti, jer je zelena kao 
trava. Malo je, istina, prošarana uzduž leđa sa tri svijetle 
pruge i više crnih mrlja, no i to je slabo odaje njezinim ncr 
prijateljima: rodi, čaplji i zmijama^ Ona se vidi samo onda 
kad poskoči za kakvom muhom ili komarcem. Nije ni čudo,- 
da dobro skače. Ima dugačke i jake stražnje noge, a kratke 
prednje. Kad opazi žrtvu, otvori svoja rascijepljena usta, 
izbaci ljepljiv jezik, koji je sprijeda prirastao, i već je progu¬ 
tala muhu. Da pridrži i proguta veći plijen, na primjer puža 
ili ribicu, ima u . 

gornjoj čeljusti i \'^ 

na nepcu šiljaste 

^Wć(^ Izvrsn^ ' 

kojjma je pet pr- f 

žico m." Na krat- 
kim prednjim^no- 

zaštićeno, nije moj ^ 

hladno ni u stu- žabe: 

j . .. a grudica jaja; b, c, d mladi punoglavci; e, f, g 

uenoj VOCil. stariji stepenj razvoja; h posve razvijena žaba 




PREOBRAZBA ŽABE: 

a grudica jaja; b, c, d mladi punoglavci; e, 
stariji stepenj razvoja; h posve razvijena i 


V 

Žabe, zmije, gušteri, ribe i još neke druge životinje 
nemaju krv toplu, kao ljudi i sisavci ili ptice, pa im ni hladna 
voda ne može nauditi. Toplota njihove krvi je nestalna sad 
toplija, sad hladnija i ovisi o tome, gdje životinja prebiva. 

Iz ž a b 1 j i h j a j a, koje se drže zajedno te izgledaju 
kao sluzava krpa, izlegu se na sunčanoj toplini za četrnaest 
dana mali stvorovi koji su slični ribicama, a jer imaju 
krupnu glavu, zovu ih p u n o g 1 a v c i. Iz glave im sa 
svake strane vire resaste krpe, škrge, na koje mala živo¬ 
tinjica diše. Za dva tri mjeseca odpane im rep, narastu noge 
i razviju se pluća, i tek onda postanu žabe. Pred zimu se 
žabe zavuku u toplo blato ili mulj, te tu prespavaju zimu. 

Osim zelene žabe nalazimo u vrtovima, šumama, po 
poljima i svuda gdje ima vlage, žabu krastavu ili 
g u b a V i c u. Ona se noću izvlači iz svoga skrovišta i 
hvata gole puževe, kukce i crve, pa nam je stoga veoma 
korisna. Za malu žabu gatalinku mnogi drže da kreke- 
tanjem pogađa promjenu vremena. 

ZMIJE 

Znam, da se pored bare i u šumi plašite od zmija, 
pa evo vam da čitate o njima. 

Najobičnija je u nas barska zmija b j e I o u š k a. To 
joj je ime nadjenuto, jer ima dvije bijele polumjesečaste 
pjege na zatiljku. Zadržava se rado pored kuća, pa ulazi i 
u staje i podrume. No najradije boravi u vlažnim šumama 
uz močvare i kaljuže. Tu vreba osobito na žabe. 

Pošto zmija nema nogu, nema čim ni prihvatiti pli¬ 
jena, da ga tako držeći zakolje zubima i kida na,komade. 
Ne preostaje joj dakle drugo nego da zubima samo ščepa, 
na primjer žabu, pa da je onda guta onako živu i čitavu. 
Poradi takva posla mogu se njene čeljusti jako razvaliti, a 
ždrijelo raširiti, da kroza nj prolaze životinje mnogo deblje 
negoli je sama zmija. U tome gutanju dobro joj pomaže i 
obilna slina i natrag povinuti zubi. Za ribom ide bjelouška 
u vodu, gdje vješto pliva. Nje se ne trebamo bojati, jer nam 
ne može nauditi. 

Manja je od bjelouške otrovna zmija riđovka.. 
Najlakše je poznamo po šareno nareskanom vesku što ide 
od zatiljka do kraja repa, pa i po pjezi na tjemenu koja je 
nalik na krst. 

Na riđovku možemo naići posvuda u šumi i izvan nje, 
ali najčešće u niskom grmlju ili po stijenama gdje sunce 
dobro grije. Danju se tu sunča, a noću izlazi na plijen. I ona 
guta čitavog miša kao i bjelouška, ali ga prije zakolje i 
usmrti otrovnim zubima. Dva su takva kao igle ši- 



BJELOUŠKA (dolje); RIĐOVKA (gore) Vs nar. vel. 


ljasta zuba u gornjoj čeljusti. Posred zuba vodi fina cijev do 
otrovnih žlijezda. Kad zmija ujede, poteče iz tih žlijezda 
kroz cjevaste zube otrov u ranu. Od njega miš odmah ugine. 
Da nema otrovnih zuba, riđovka bi poginula od gladi, jer 
nema snage da plijen ščepa i savlada. 

Osim miševa davi riđovka žabe i guštere. Obzirom na 
hranu ne čini ona štete, nego je korisna. Ljudi je ipak pro¬ 
gone, jer je i njima opasna. Od njena ujeda može čovjek 
oboljeti, pa i umrijeti. Kad otrovnica zmija ujede, treba od- 


L 


i 

mah ujeđeno mjesto jpodvezati. Ranu treba isisati, jer zmi- 
jin otrov u zdravim ustima ne škodi, ili je zažgati i isjeći, 
pa zatim isprati oštrim lugom. No u svakom slučaju treba 
što prije zvati liječnika. 



POSKOK (u naravi dugačak 85 cm). 


Po krševitim i, kamenitim krajevima živi vrlo otrovna 
zmija p 0 s'k o k, a poznajemo je po tome, što na gubici 
-ima šiljasti roščić. 

PČELE 

Hiljade pčela živi u jednoj košnici zajedno sa svo¬ 
jom maticom ili vladaricom. Bez nje ne mogu živjeti, 
jer im je ona zajednička majka, ona jedina leže jaja u male 
šesterokutne ć e lije sagrađene iz voska. Iz tih se jaja iz¬ 
legu za nekoliko dana bijele, slijepe i sitne ličinke bez 
nogu. Te ličinke brzo rastu i presvlače se osam puta. Za 
to ih vrijeme hrane pčele »pčelinjim hljebom«, tj. 
mješavinom meda, vode i cvjetnog praha. Kad odrastu, za¬ 
tvore ih pčele u ćelije gdje se preobraze u pčelu. Uz maticu 
živi u košnici 500 do 2000 mužjaka koji se zovu trutovi. 
Oni žive samo neko vrijeme, a onda ih pčele usmrte. Snaga 
košnice su radilice kojih ima 20 do 50 hiljada. One 

PČELA RADILICA (1) u naravi velika 15 milimetara; 2) matica vel. 19 
mm; 3) trut velik 17 mm). 


vrše sve poslove: hrane mlade, hrane maticu, skupljaju 
med i drže red u toj državici pčela. Radilice i matica legu 
• se iz istih jaja. Ličinka, od koje će biti matica, nalazi se u 

' većoj ćeliji, t. z. m a t i č n o j ćeliji, pa se i mnogo bolje 

hrani od ličinaka koje su određene za radilice. Veći stan i 



SAĆE PČELE 

koje grade odozgo prema dolje, 1—3 matične ćelije, 2 se tek gradi, u 1 je 
još ličinka matice, a iz 3 izlazi mlada,matica. S desna kod 4 su veće ćelije, 
u kojima se othranjuju trutovi. S lijeva kod 7 i 8 su obične ćelije, u 
kojima se razvijaju radilice. U- najdonjim ćelijama su jaja, a prema gore 
se vide sve veće ličinke. Kod 9 su ličinke zakukuljene i zatvorene po- 
klopčićem od voska. Iz najgornjih ćelija su pčele već izašle, pa je kod 
5 u njih spremljen med i zatvoren voštanim poklopčSćem, a kod 6 je 
spremljen ■ cvjetni prah. 

dobra hrana daju joj snagu, da se iz ličinke razvije veća i 
jača pčela matica. Kad matica odraste, ne radi ništa, već 
cio svoj život nosi u ćelije jaja i može na dan snijeti tri hi¬ 
ljade jaja. Drugim se ličinkama, koje dobivaju manje hrane, 
razvija tijelo za rad. Kako u svakome cvijetu ima samo 
malo slatkoga soka, treba pčela da obiđe mnogo cvijeća. 
Leteći traži pčela cvijeće, a u tome je vodi najviše dobar 
njuh. Na čelu ima pčela dva oka i tri okašca, ali njima ne 
vidi daleko. Kad dođe do cvijeta, zakači se pandžama i siše 

sok. Cvjetni sok dola- 
A T- os zi u pčelinja usta, a 

^ ^ medni želu- 

m e d 1 j a n i k 
gdje se od nekih nje- 
nih izlučina pretvara 
*** u m e d. Osim slat- 
nalazi pčela 
u cvijeću i cvijetni 

hvata po čitavom dla- 
kavom tijelu. Najviše 
može ponijeti u 

. ^2 udubinama t. zv. k o r- 

\ p i c a m a, koje su na 

fj spoljašnoj strani gnja- 

ta zadnjih nogu. Od 

ZADNJA NOGA U RADILICE ^ meda i od cvjetnog 

A s unutrašnje i B sa spoljašne strane praha pravi Se U Utro- 
fi—15 stopalni članci, fi cetkica, us gnjat, , . ^ .f . ^ , 

os bedro bi pcelmoj masna žuć¬ 

kasta tvar tj. vosak. 
On se izlučuje u obliku listića iz posebnih žlijezda na trbuhu. 

Iz mednog želuca vraća pčela med na usta i sprema 
ga u ćelije sagrađene iz voska, a pojede ga samo toliko 
koliko' joj treba za hranu. 

Od neprijatelja brani se pčela žalcem što ga ima 
na zatku. Iz njega zabode u kožu dvije nazubljene iglice, 
koje ubodom ostanu u rani, iščupaju pčeli iz utrobe čitav 
žalac, te ona uslijed toga ugine. 


ZADNJA NOGA U RADILICE 

Koliko su god pčele jake za borbu i za poslove u ko¬ 
šnici, za hranjenje matice i mladih pčela, to se ipak radilice 
u ljetno vrijeme, kad je mnogo cvijeća i paše, od silnoga 
rada brzo izmore i uginu za 5 do 6 nedjelja. Matica, koju 
radilice paze i hrane, živi tri do četiri godine. Ako matica 
nestane, propada i roj, jer nema mladih pčela. 

Cesto se događa, da je toliko mladih, da košnica po¬ 
stane pretijesna. Onda nastane r o j e n j e. Cim pčele radi¬ 
lice opaze da će biti rojenje, odmah se počnu brinuti za 
drugu maticu. Zato neke ličinke bolje hrane, da svaki roj 
ima svoju maticu. 

Ponajprije se iseli iz košnice jedan dio pčela sa sta¬ 
rom maticom i traži drugi stan. Mlada matica s dru¬ 
gim dijelom pčela ostaje u košnici. Ako je još u košnici 
mnogo pčela, izađe i drugi roj, a katkada i treći roj. 

Među pčelama vlada uvijek uzoran red. U košnici ima 
pčela do 50 000, pa ipak tu svako zna svoj posao. Jedne 
grade saće od voska, druge hrane mlade pčele, a treće se 
brinu za maticu itd. 

Pčele se brinu i za zimu. Tako nalazimo ujesen 
mnogo više meda u košnicama nego što pčele preko zime 
trebaju. Zato i držimo pčele, jer ono viška, što pčelama ne 
treba, dobiva gospodar pčela. 

Ali ima jedna još mnogo veća korist od pčela. Pčela 
leti uvijek oko jedne vrste biljaka dok cvjeta. Tijelo pčele 
je posuto dlačicama, pa se na te dlačice hvata cvjetni prah. 
Kako pčela leti s jednoga cvijeta na drugi, tako prenosi 
i cvjetni prah. A baš to daje cvijetu snagu, da se r a z v i j e 
u p 1 0 d. Da nije toga, mnogo voćaka i biljaka ne bi imalo 
ploda, ili bi ga bilo vrlo malo. 

Kad navali zima, skupe se pčele u košnici u grozd. Ma¬ 
tica je u sredini toga grozda. Pčele, koje su na krajevima 
grozda, najbliže su medu. One dodaju med onima u grozdu. 
Svaka zadrži sebi samo onoliko koliko joj treba da se pre¬ 
hrani. Najviše meda dobiva matica i pčele oko nje. Ako je 
malo meda, uginu najprije one s krajeva, a ^najkasnije 
matica. 

SVILENA BUBA 

Jednoga dana pokaže baka djeci otvorenu kutijicu i 
reče: »Tko će pogoditi što je ovo?« 

Djeca ispružiše vratove i pogledaše u kutiju. »To je 
sjeme od maka«, uzviknu Ljubica. »To su jaja od svi¬ 
lene bube«, reče Radovan. 

_ Poslije dva tri dana pozove baka djecu i pokaže im 
kutiju. U. njoj su gmizale sitne gusjenice. 



SVILENA BUBA 

lijevo mužjak; dolje ženka nosi jaja; na listu duda; gusjenice, a desno 
zapredak čitav i otvoren. 

»Idite«, reče im baka, »donesite šaku lišća sa b i ie- 
l o g a d u d a.« 

Djeca doniješe. Ljubica iskida listiće na sitne koma- 
poklopac kutije. Male gusjenice izmilješe na 
lišće i zagrizoše. Počeše brzo rasti i postadoše sve proždr¬ 


ljivije. Jednoga dana uzviknu Ljubica: »Jao, jedna je gusje¬ 
nica uginula!« 

»To je samo njena košuljica«, utješi je baka, »pre- 
svukla je tu tamnu pa obukla svjetliju.« 

Gusjenice su rasle. Iz kutije su prešle na sto, sa stola 
se raširile po policama koje su bile za njih spremljene. 
Djeca su vidjela kako su naglo rasle i u to se vrijeme četiri 
puta presvukle. Sto su više rasle, sve su više jele. Svaki su 
im dan nastirali tri puta novo lišće. 

Gusjenice su napokon prestale jesti i zavukle se medu 
spremljene slamčice. Tu su se omotale bijelom svilenom 
paučinom, da zaštićene iznutra otkaju zapredak. U 
sobi se osjećao neki čudan miris, i čulo se neko pucketanje. 
Zaprddak je bivao sve manje proziran dok nije sasvim sa¬ 
krio čudnoga zidara koji se zazidao u svojoj kući. 

»Odakle njima svila da ispredu zapretke?« upita 
Ljubica. 

»Gusjenice imaju na donjoj usni žlijezde koje 
izlučuju svileno predivo za zapredak«, odgovori 
' joj baka. 

Uto je baka poskidala sve zapretke i prostrla ih na 
suncu, samo ih je nekoliko stavila. Jednoga dana saspe one, 
koje je držala na suncu, u kotao u kojem je bila vrela voda. 

»Bako, šta to radiš? One će uginuti u vrućoj vodi«, 
reče Ljubica. 

»One su uginule još na suncu«, reče baka. »Moramo 
ih metnuti u vrelu vodu, jer drukčije ne bi dobili svilu. Ja 
' nijesam sve zapretke poparila, već sam nekoliko ostavila. 
U njima će se kukuljice pretvoriti u leptire i izletjeti iz 
zapretka. 

Ljubica je pažljivo gledala kako baka iz vruće vode s 
mnogo zapredaka izvlači tanke niti koje su se sve pod nje¬ 
zinim prstima zavile u jednu žicu. 

»Kako gusjenica«, nastavi baka, »iz žlijezda izlučuje 
svilenu nit, tako će leptir ispustiti neki ljuti sok koji će pro- 
^ gristi svileni zapredak i izletjeti napolje.« 

»A odakle su nam došle svilene bube?« pitao je Ra¬ 
dovan. 

»Došle su nam iz Azije«, reče baka, »iz Kitaja i Indije. 
U Kitaju se gojila svilena buba još dvije hiljade godina prije 
Hrista. Kitajei su izrađivali svilene tkanine i izvozili ih u 
strane zemlje. Svila se tada vrlo skupo plaćala:, težina svile 
težinom zlata. Ta im je trgovina donosila velike prihode. 
Kitajei su krili od stranaca kako se njeguje svilena buba i 
smrću kažnjavali svakoga tko bi pokušao da iznese u drugu 
zemlju jaja svilene bube. Tek u šestom vijeku po Hr. pre¬ 
nijela su dva redovnika u Carigrad jaja svilene bube. Po¬ 
služili su se lukavstvom. Provrtali su svoje štapove kroz 
sredinu i u njih su sakrili jaja. U Evropi nije bilo bijeloga 
duda, već su ih morali hraniti crnim, i zato svila nije bila 
fina, tek poslije gotovo hiljadu godina prenesen je bijeli dud 
iz Kitaja u Evropu.« 

Poslije nekoliko nedjelja zovne baka jednoga dana 
djecu da nešto vide. Na velikom poklopcu kutije stajalo je 
dvadesetak bijelih i žutih zapredaka. Svi su oni bili s jedne 
strane probušeni i kao izgorjeli. 

Konac je bio izgrižen i iz toga se ne može izvući cijela 
nit. Oko praznih zapredaka miljeli su čudni debeli lep-' 
t i r i s malim krilima koja su samo malo bila išarana mr¬ 
kom bojom. 

Baka reče da leptiri neće ništa jesti. Za nekoliko je 
dana svaka ženka snijela po nekoliko stotina jaja, a tada su 
svi' leptiri uginuli. Baka je jaja spremila na suho i hladno 
mjesto da ih čuva do drugog proljeća. 

VAŽNOST ŠUMA 

Mi znamo da nam šuma daje drva za građu i 
ogrjev. Da nema naših šuma, kako bi gradili stanove i po¬ 
kućstvo? Cime bi se za studena vremena grijali? 

No od šume imamo i druge koristi. Šume utječu i na 
toplotu uzduha. Sunce obasjava šumu i grije joj 
vrhove. Ugrijan je uzduh lakši od neugrijana, pa zato ne 
pada na tle, nego se diže uvis iznad stabala. Zato je u šumi 
ljeti mnogo hladnije nego izvan nje. Ali i kraj šuma je ljeti 

mnogo ugodnije, jer iz njih jutrom piri hladni vjetrić i blaži 
vrućinu. 

Šume čiste uzduh koji dišemo. Drveću je šum¬ 
skom, kao-i svima drugim biljkama, potreban ugljični dvo- 
kis koji ljudi i životinje izdišu, i kojim Se uzduh kvari. Taj 
je ugljični dvokis potreban biljkama da mogu u lišću pri¬ 
pravljati hranu koju korijenjem sišu iz zemlje. Kod toga is¬ 
puštaju biljke na lišće kisik bez kojega ne mogu da žive ni 
ljudi ni životinje. 



VLASAK (mahovina) a neplodne i plodne stabljike; b mahovica s kapi¬ 
com; c bez kapice; d sa skinutim poklopcem i f spore (svepovećano) 

No šume razbijajui žestinu vjetra. Kako 
nas u polju od jaka vjetra zaklanja grm, tako i šuma čuva 
polja i livade od žestokih vjetrova. Bure i oluje nanose lju¬ 
dima često veliku štetu. Tek njive uz šume pošteđene su 
obično od nasrtaja vjetra. 

Šume nam hrane vrela i potoke. Vodene 
tcapljice kiše i snijega upija zemlja. Jedan dio te vode upija 

korijenje biljaka, a drugi dio probija u zemlju. Tu se voda 
skuplja i teče, dok na zgodnom mjestu ne izlazi kao izvor. 

Kad kiša pada na golu i strmu zemlju, tada teče bu¬ 
jica niz brdaj dere brijeg i nosi sa sobom sve našto na¬ 
iđe. Od nje nabujaju potoci i rijeke i počine silnu štetu. 
Gdje su brda zasađena šumom, tamo su krajevi sačuvani 
od čestih poplava. Šumsko je tlo zaraslo gustom i sitnom 
mahovinom. To su biljčice koje ne listaju i ne cvjetaju, 
kao ni gljive, pa i nemaju pravoga sjemena. Razmnožavaju 
se sitnim truskamailisporama, koje se nalaze u ma¬ 
lim čahuricama, t. zv. makovicama, na vrhu tankih cr¬ 
venih stapčica. Vjetar raznosi sitne spore, pa stoga maho¬ 
vina može da izraste i na krovu kuće, starim zidovima itd. 
One drže vodu kao spužva. Tako one v 1 a ž e tlo i po¬ 
mažu drveću da može bolje napredovati, a ujedno za¬ 
ustavljaju naglo otjecane vode i sprečavaju 
poplave. 

Čuvaj, gaji i štedi šumu! 

Molitva šume: Čovječe! Ja sam toplota tvog ognjišta 
u hladnim zimskim noćima, prijateljski hlad po ljetnom 
suncu. — Ja sam sljeme tvoje kuće, daska na tvom stolu, 
postelja na kojoj spavaš i drvo od koga gradiš lađe. — Ja 
sam držalica tvoje motike, vrata tvoga obora, drvo tvoje 
kolijevke i mrtvačkog sanduka. — Ja sam hljebac dobrote i 
cvijet ljepote. Slušaj molitvu moju: »Ne uništavaj me!« 


SUMSKI DIVOVI 

U nekim krajevima naše domovine prekrile su šume 
nepregledne prostore. Najviša, najdeblja i najkrošnatija dr- 
veta su: gorostasni hrast i visoka i ponosna bukva. 

Hrast uzraste u visinu i do četrdeset metara. Stablo { 
mu bude i do dva metra debelo, a može doživjeti starost od 
tisuću godina. Pa i oni hrastovi, koji uginu, mogu još dugo 
stajati i odoljevati vremenu, jer je hrastovina tvrdo drvo. 

Po starosti i tvrdoći hrast je uvijek bio znak snage i 
moći. 

Stablo mu se širi svake godine, pa mu je stoga tamna 
i debela kora sva ispucana. Krošnja mu je snažna i razgra- 
njena, pa je često samo jedna grana kao debelo i krošnjato 
stablo. Kako je hrast visok i širok, lako bi ga vjetar srušio, 
da nema jakoga korijenja kojim seže ‘duboko u zemlju. 

Hrast lista i cvjeta u mjesecu svibnju. Lišće mu je 
duguljasto i na rubu izverugano, a drži se kratkom petelj¬ 
kom čvrsto grančice. 

Hrast ima dvije 
V r s te cvjetova. 

Jedni su duguljaste, 
žutozelene mace od ri¬ 
jetko poredanih cvje¬ 
tića u kojima su samo 
prašnici. Druge pak 
cvjetove sačinjavaju 
po tri do četiri cvje¬ 
tića na jednoj stapci, a 
u njima su tučkovi 
bez prašnika. 

Plod hrasta se 
zove ž i r. Kad u jesen 
dozrijeva žir, tada 
mnoge životinje nala¬ 
ze u šumi obilatu 
hranu. 

Hrast je čovjeku 

vrlo koristan. Žirom se 

goje svinje. Njegovo 

se tvrdo drvo uno- HRAST a grana s cvjetovima (umanj.) 

, ^ . b prašnički cvijet (poveč.); c tučkov cvijet 

treoljava za gorivo l (povećan); d grana s plodovima; e plod 

građu. Od njega se 

prave željeznički pragovi, brodovi, pokućstvo, dužice za 
bačve i mnoge druge stvari. Iz hrastove se kore dobiva 
trij^slovina ili tanin koju upotrebljavaju za stro- 
jenje koža. 

Uz hrast uzdiže se visoko i lijepo drvo bukva. Kora 
joj je na deblu bjelkasta i glatka. Krošnja joj je okrugla i 
gusta. Stoga je u bukviku debela hladovina zbog koje ne 

može tu uspijevati ni gnnlje ni cvijeće kao po drugim 


sumama. 


I bukva lista i cvjeta u mjesecu svibnju. Lišće je dugu¬ 
ljasto i gotovo cijela okrajka. Cvjetova ima na bukvi 
dvije vrste. Jedni su složeni od cvjetića skuplje- 



BUKVA 1 grančica sa cvjetovima, pr prašnički, t tučkovi cvjetovi; 2gra¬ 
na s potpuno razvijenim listovima; 3 zatvoren i 4 otvoren plod 


nih u kitice, a u njima su sami prašnici. Drugi su pak cvje¬ 
tovi složeni od dva tri cvjetića u kojima je tučak. Od tih se 
razvije plod. Bukvin plod zove se bukvica ili bu¬ 
kovi žir. To je posebni plod u ovojku koji ima po sebi 
mekane bodlje. I bukvicom se hrane svinje. Bukovo drvo 
se upotrebljava za gradu, pokućstvo, a najviše za ogrjev. 

NEPOZVANI GOSTI 

Kad sjedneš u hladovinu sjenata hrasta, zazujaće i 
oblijetati oko tebe nekakve mušice, koje se razlikuju od 
muhe kućne. Kućna muha ima samo dva krila, a ova mala 
osa, koja se zove babuškar lisni, ima četiri. Ta 
osica ima na kraju tijela kratku lijegalicu, kojom ubode hra¬ 
stov list, i u tu rupicu snese sićušno jaje. Iz jaja se izleže 
larva ili ličinka. Sok hrastova lišća navali na ono mjesto, i 
tu se razviju okrugle b a b u š k e, iz kojih izađe babuškar 
koji se razvio u čahurici. ' 



BABUŠKAR LISNI c u prerezu 

Babuškaru lisnom je veoma sličan š i š k a r ž i r- 
n j a k. To je osa koja nosi jaja u mladi žir. Žir tada na- 
brekne i oko njega se razvije naborana š i š k a. 

Babure i šiške upotrebljavaju se u bojadisarstvu, za 
učinjanje kože te pravljenje lijekova i mastila. 

Našim šumama veliki je neprijatelj h r u š t. On 
brsti lišće, a njegove g r č i c e, koje žive pod zemljom 
tri do četiri godine, jedu korijenje zeljastog bilja i korjen- 

PREOBRAZBA HRUŠTA 

na lišču se drži mužjak; po 
tlu hoda ženka; ispod nje su 
u zemlji jaja, pa sitne i veće 
grčice te kukuljica 


čiče stabala. Te se grčice 
pretvore u k u k u 1 j i c u, a za 
neka dva mjeseca, obično pod 
jesen, razvije se hrušt. Ali 
on ne izlazi iz zemlje tako du¬ 
go dok drveće ne prolista. Kad 
ih se mnogo pojavi, obrste sve 
drveće. Mužjaci za kratko vri¬ 
jeme uginu, a ženke se uvuku 
u zemlju. Tu snesu 60—70 
jaja i uginu. Toga velikog 
štetočinju našega drveća treba 
što više ubijati. Mnogo nam u 
tome pomaže krtica koja se 
hrani njihovim grčicama. Os¬ 
tale gusjenice tamane čuvari 
šuma kao kukavica, žuna i 
druge ptice. 


PROŽDRLJIVI GOST 

u, gustom busenu trave, u blizini šume, bilo je skriveno 
gnijezdo crvendaćevo. Sedam malih, sivih, mrko poprskanih 
jaja ležalo je u gnijezdu, a među njima bilo je osmo nešto 
oveće jaje. Nakon četrnaest dana izlegoše se dva ptića, a 
drugih dana ostali. Oni zijevahu svojim kljunčićima za hra¬ 
nom. Stari je mužjak izlijetao često i donosio u kljunu kukce 
i crve da nahrani mlade. Ženka je ležala još na posljednjem 
jajetu. 

Dva dana kasnije izađe iz jajeta i posljednje ptiće. 
Imalo je kukast kljun i savijene prste s kratkim oštrim 
čapcima. Dva su prsta stajala naprijed, a . dva natrag. Cr¬ 
vendać ima ravan kljun, tri mu prsta stoje naprijed, a jedan 
natrag. To je dakle bila kukavica. 

Mali crvendaći imađahu već perje na krilima, a oči su 
im bile otvorene. Kukavičić bijaše golišav i slijep. 

Nakon nekoliko dana ležala su ispod gnijezda dva 
mlada mrtva. Istisnuo ih je kukavičić; bilo mu je malo mje^ 
sta u gnijezdu. 

Kukavičić je brzo rastao. Crvendaći ga neprestano 
hranili, a on je držao jednako otvoren kljunić. Nakon par 

daaa bio je kufcavi- 


ždrljivog 

Hranili su ga 5—6 
nedjelja, iako je on 
bio tolik, da je sam 
ispunio gnijezdo. To 
je bilo smiješno. On, 
skoro veći od droz- 
da, a crvendać — 
kao vrabac! Pa ipak 
on dopušta da ga se 
hrani. 

Napokon je ku¬ 
kavičić odletio. Sta¬ 
ri su crvendaći du¬ 
lje vremena oblij e- 
tali gnijezda. Sigur¬ 
no su tražili svoga 
branjenika*— pro¬ 
ždrljivog gosta. 

Pa zašto ne savija kukavica svoga gnijezda i zašto ne 
othranjuje svoje mlade? 

Kukavice se hrane gusjenicama na kojima ima malo 
mesa, a mnogo debelih dlaka, i stoga im je želudac tako 
velik, da im u tijelu ima mjesta samo za jedno jaje, a 
svako jaje treba osam dana, dok se razvije. 


KUKAVICA 2 Grmuša crnoglavka; 3 Carić; 
4 Pastirica; 5 Grmuša plavka; 6 Crvendać 
s gnijezdom i jajima u njihovoj sredini ku¬ 
kavičje jaje 





Kad bi kukavica čekala da sva jaja iznese, i da tek 
onda na njima sjedi, prva bi se jaja pokvarila čekajući na 
posljednje. Da se to ne dogodi, stavlja kukavica svako svoje 
jaje u gnijezdo koje ptičice da joj ga ona izleže i othrani. 

DIJETE I JEKA 

Jednom se Radovan igrao na livadi blizu šume. Dođe 
mu nešto, ne zna ni sam zašto, pa iz svega glasa povika: 
>;Hej!« Odmah zatim začuje kao da mu netko iz šume od¬ 
govara: »Hej!« On pomisli: zacijelo je u šumi kakvo dijete 
koje hoće da mu se naruga, pa viknu: »Tko si ti?« 

»Tko si ti?« odazva mu se iz šume. To ga razljuti pa 
povika oštro neznancu različne pogrde. Ali sve je te pogrde 
odmah dobivao natrag. Već je htio da ode u šumu pa da 
s tom prkosicom drukčije razračuna, ali kako se već su¬ 
mrak hvatao, nije smio u šumu. Tako ljutit dođe kući pa se 
potuži majci kako ga je netko iz šume grdio. Mati se odmah 
sjetila šta je to bilo. Nije htjela da se smije, već Radovana 
lijepo pouči: »Ti si, sine, sam sebe grdio. Da si što lijepo 
u šumu vikao, dobio bi to isto natrag. Što si čuo iz šume, 
bile su tvoje riječi. Slušaj! Kad povikneš ili udariš po ka¬ 
kvom predmetu, zatrepti taj predmet. Od toga treptaja za¬ 
talasa se najbliži sloj uzduha. To se talasanje prenosi dalje 
dok zatalasani uzduh ne dođe do uha, i tada čujemo zvuk. 

Kaži tati da te povede jednom u lov. Na polju stani 
oko 340 metara daleko od njega. Kad tata ispali pušku, vi- 
djećeš odmah dim, ali tutanj ćeš čuti istom poslije jedne 
sekunde. Zvučnom talasu treba jedna sekunda dok dođe od 
puške đo tebe. U jednoj sekundi prevali zvuk 340 metara. 
Na širokoj poljani tvoj se zvuk rasprostire sve dalje dok se 
ne stiša. No ti si stajao pokraj šume. Kad si viknuo, tvoji 
zvučni talasi udarili su u šumu ili, ako je kraj tebe bio bri¬ 
jeg, 0 brijeg. Pošto nijesu mogli dalje, odbili su se natrag, 
kao što se odbija lopta od zida i talasi od obale. Zato si 
čuo još jedanput svoju viku. Takav odbijeni zvuk zove se 
j e k a.« 


KAKVO CE BITI VRIJEME? 

Po nekim znacima kod životinja možemo nagađati 
kakvo će biti vrijeme. 

Prije kiše zadržavaju se mušice, komarči, obadi 
i muhe nisko kod zemlje i bodu; pčele izlijeću pažljivo i ne 
lete daleko; mravi vuku kukuljice u mravinjak; pojavljuju 
se goli puževi, a žabe krekeću i po danu. Kokoši se valjaju 
po prašini; pijetlovi kukuriječu u negbično vrijeme, guske i 
patke biju krilima, golubovi čiste pdrje, vrapci se kupe u 
jata po zemlji i neprestano cvrkuću. Ribe 
skaču iz vode. Ovce neće da pasu, koze traže 
zaklona, magarci njaču, stoka okreće njušku 
prema vjetru, a psi leže i izgledaju kao tužni. 

Pred lijepo se vrijeme mu¬ 
šice i komarči dižu u vis, gatalinke skaču na 
šipražje, laste lete visoko. 

No ti znaci nijesu baš sigurni. Mogu nas 
često prevariti. Ima sprava koja nam sigur¬ 
nije naviješta kakvo će biti vrijeme, a to je 
tlakomjer ili b a r o m e t a r. To je oko 
80 cm visoka staklena cijev pričvršćena na 
daščicu. Ozgo je cijev zatvorena, a dolje je 
zavinuta i svršava se otvorenom staklenom 
jabukom. U cijevi je živa koja se može micati, 
jer u cijevi nema uzduha! Na gornjem kraju 
daščice označeni su milimetri i brojke. Te 
nam brojke pokazuju koliko se živa digla i 
pala. 

Kad se živa diže, onda će vjerojatno 
vrijeme biti lijepo, a kad živa pada, onda se 
sprema kiša i bura. 

Kad u uzduhu ima vodenih para, lakši je, 
pa slabije pritiskuje na sve stvari na zemlji, pa 
i na živu, i ona pada. Kad je u uzduhu mnogo 
vodenih para, tad će biti kiše. Kad je pak uz¬ 
duh suh, postaje teži i tlači jače na živu koja 
se uslijed toga diže. Biće dakle lijepo vrijeme. 

No dogodi se, da i tlakomjer kojiput zataji u kazivanju 
vremena. Sigurnije nam ta sprava pokazuje koliko je brdo 
visoko, ili koliko se visoko uzdigne uzduhoplovac. 

Sto idemo više, to je uzduh rjeđi, i njegov je tlak sla¬ 
biji. Tako na svakih 10 m uspona pada živa u tlako¬ 
mjeru za 1 mm. Po padanju žive možemo ustanoviti kolika 



ANEROID-BAROMETAR 


je visina brda ili uspon aeroplana. Ove dugačke tlakomjere 
zamjenjuju nam dobro tlakomjeri s kazaljkom koji su nalik 
na uru. To su kovne kutije iz kojih je isisan uzduh. Ako tlak 
uzduha naraste, poklopac se utisne, a čim tlak padne vraća 
se poklopac u prijašnji položaj. To je gibanje u vezi s ka- • 
zaljkom koja se diže i pada uslijed pritiska uzduha na ku¬ 
tiju. Takvi se tlakomjeri zovu a n e r o i d i. 


DUGA 

Kad se poslije kiše sunce pomoli, često se na protivnoj 
strani sunca opaža divno obojeni pojas, tj. du g a. 

A šta je duga i kako nastaje? Duga je prirodni pojav. 
Postanak duge mogli bi razjasniti ovako: Ako uzmemo čašu 
vode pa je stavimo na bijelu hartiju i to postavirno na sun¬ 
čano mjesto, opazićemo na hartiji uz čašu luk od više boja. 
A kako je nastao taj luk? Sunčane se zrake ulazeći i izla¬ 
zeći iz vode lome i rastavljaju u sedam boja: crvenu, na¬ 
rančastu, žutu, zelenu, modru, tamnomodru i ljubičastu. 
Na siičan način postaje i duga. Kad sunčane zrake prolaze 
kroz kišne kapi one se u njima lome i rastave u sedam boja, 
koje se odrazuju na suprotnoj strani odakle dolaze sunčane 
zrake. 

AEROPLANI I AUTOMOBIL 

I 

U 18 vijeku živjeli su u Francuskoj braća Mongolije. 

Oni su kušali da umjetno načine kišne oblake. Upalili 
su različne otpatke vune, hartije i slame, a dim hvatali u 
laku papirnatu vreću. Papirnata se vreća od dima i ugri- 
janog uzduha nadula i uzdigla u uzduh. Kad se topao uzduh 
u papirnatoj vreći (balonu) ohladio, pao je na zemlju, a 
njihovi sugrađani razniješe posvuda vijest o »čudnom ba¬ 
lonu braće Mongolije«. 

Kasnije su pokušali neki naučenjaci puniti balone v o- 
d i k 0 m, a to je plin lakši od uzduha. No plovidba je bila 
uvijek nesigurna. Mnogi i mnogi platiše svoju smjelost 
glavom. * 

U novije doba su baloni poprimili duguljasti oblik te 
su načinjeni od gumirane pamučne tkanine i aluminija. 
Imadu motore za kretanje i kormila za upravljanje. 

II 

Danas su baloni veoma potisnuti od aeroplana. 
Sigurno ste po jakom vjetru već opazili da vas vjetar 
hoće da odnese; on vas g u r a. Taj pritisak ili tlak opaža 

se samo onda kad se kreće uzduh, ili što je isto, ako se mi 
krećemo, a uzduh miruje. Tlak djeluje svagda na površinu 
koja se kreće, a zbog toga tlaka diže se i ona vaša igračka 
»z m a j«. 

Površina zmaja je malo nagnuta, da je uzduh može 
bolje potiskivati, a užetom vučete zmaj naprijed da se po¬ 
stigne i uzdrži brzina prema uzduhu. Tlak vjetra i užeta 
sastavljaju se u jednu novu silu koja djeluje prema gore, 
i zove se u z g 0 n. Na tome se osniva i dizanje aeroplana. 



BALON 


Što je kod »zmaja« ona nagnuta površina, to su aeroplanu 
nagnuta krila. Kad se pomoću kormila dovede aeroplan u 
takav položaj, da mu krila nijesu više dosta nagnuta, 
smanji se sila uzgona, i aeroplan se počne spuštati. Neki 
aeroplani imaju dvostruka krila da budu čvršća. Na pred¬ 
njoj strani aeroplana vidjeli ste nešto što se silnom brzinom 
okreće. To je poluga, a zove se propeler. On nado¬ 
mješta uže na »zmaju«. On prodire kroz uzduh slično kao 
vijak kroz drvo. Propeler treba nečim stalno okretati, kao 
što i dječak mora vući uže »zmaja«. I što je »zmaju« dje- 



UPRAVLJIVI ZRAKOPLOV 


čakova snaga, to je aeroplanu snaga motora koji kreće pro¬ 
peler. Za pokretanje aeroplana upotrebljava se najčešće 
benzinski motor. Da aeroplan postigne veliki uzgon 
i potrebnu brzinu, potreban mu je zalet po zemlji, pa su zato 



PUTNIČKI AEROPLAN 













potrebni točkovi na kojima se kreće. Da se smanji udar o 
zemlju, nije osovina točkova kruto spojena sa samim aero¬ 
planom, već elastičnim vezovima. 

H i d r o p 1 a n je letilo koje se zalijeće na površini 
vode, pa umjesto točkova ima čamce. 

Da se aeroplan može dizati i kretati po volji pilota 
(tako se zove čovjek koji upravlja aeroplanom), ima kor¬ 
milo koje radi slično kao kormilo kod broda, a smješteno je 
na kraju aeroplana. 

III 

Za brzo putovanje po izgrađenim cestama i putovima' 
i za brzi prevoz robe služe automobili. To su kola sa 
točkovima od gume koja je ispunjena uzduhom. Automobil 
se pokreće benzinskim motorom kao i aeroplan. 
Benzinski motori su strojevi ili mašine u kojima eksplodira 
benzin zapaljen električnom iskrom ili varnicom. Plinovi 
koji nastaju eksplozijom benzina guraju klip ili čep u ci¬ 
lindru kao i para kod parne mašine ili parnog stroja. Veliki 
automobili koji služe za prevoz većeg broja ljudi zovu se 
autobusi. 



UETO 


Vrućina je sve veća. Cvijeće, usjevi, svaka travčica u 
polju i na livadi željkuje kišu. Lišće se poklopilo, cvijeće 
uvelo, a trava klonula. No uto se skupe tmurni oblaci i za¬ 
grmi . .. zasijeva ... i blaga kiša napoji žedno drveće i 
biljke. Sve iznova oživi i poraste! 

Na livadi jače i ljepše buja zelena trava, 1 šareni 
se cvijeće. Kudgod se okreneš, lete leptiri, kukci i pčele. 
Po travi skaču skakavci, a uz vodu lete komarči. Evo već 
su uranili marljivi kosci, a bujno će šareno cvijeće i trava 
za čas popadati na zemlju. Djevojke i dječaci će je vilama 
prevrtati, spremati u plastove i odvesti kući za zimsku po¬ 
slasticu stoci. 

Marljiva domaćica okopava i plijevi vrt, pobire gra¬ 
šak i drugo rano povrće. 

U voćnjaku se crvene trešnje i višnje, a skoro će 
i kajsije biti zrele. 

Ljepota je poći poljem! Dok marni kopači okopa¬ 
vaju i ogrću kukuruz, tihi povjetarac talasa žitno polje. 
Klasovi puni zdrava i jedra zrnja čas se sagiblju, a čas se 
dižu. Čuje se cvrkut ševe i drugih poljskih ptica. Biće u tom 
polju još življe kad u nj zađu žetelice i pjesmom oglase ši¬ 
rom polja zadovoljstvo i radost nad dobrim i rodnim plo¬ 
dom svoje muke i rada. 

A šuma i planina? Sva je u najbujnijem zele¬ 
nilu, u svoj je snazi svojoj! Sve se tu pokrenulo. Zadješ li u 
šumu, sigurno će ti presjeći put mladi i prestrašeni zec. 
Slušaćeš kuckanje djetlića po kori drveća i gledati zabavu 
živahne vjeverice koja preskakuje s grane na granu uz zvi¬ 
žduk žutokljunog i garavog kosa. Kudgod pogledaš, sve ti 
govori: život, život! 

GROM I GROMOBRAN 

I 

Za sparnih ljetnih dana može biti gdjekada i oluje. 
Tada bude sijevanja i grmljavine. A što je si¬ 
jevanje i grmljavina i kako nastaju? Sijevanje nastane kad 
golema iskra preleti iz oblaka u oblak. Odmah se čuje i 
prasak koji nazivamo grmljavinom. Ako ta velika iskra pre¬ 
leti iz oblaka na zemlju, tad velimo, da je udario gro m. 
A šta je grom? 

Posve malu takvu iskru mo¬ 
žemo izvaditi iz staklene 
šipke. Ako šipku nataremo svi¬ 
lenom krpom te joj približimo 
zglob od prsta, osjetićemo da je 
u prst skočila iskrica koja se 
može i vidjeti u mraku. Takvu 
pojavu opazićemo ako taremo 
vunenom krpom šipku pečatnog voska, smole, sum¬ 
pora, jantara ili ćilibara.") 

Približimo li natrtu staklenu šipku ili pečatni vosak 
sitnim komadićima hartije, oni će svi poskočiti na nj, ali će 
i spasti s nje. Ima dakle u natrtom staklu ili vosku neka 
sila koja komadiće hartije privTaci i odbija. Ta se sila zove 
e 1 e k't r i c i t e t a, a može se probuditi ne samo u staklu 
ili vosku, već i u svakoj drugoj stvari. 

h Stari su Grci već kojih 600 god. prije Kristova rođenja opazili 
da se u natrtom jantaru javlja neka sila koja privlači laka tijela. Jantar 
se grčki zove elektron, pa odatle i dolazi naziv elektriciteta ih 
elektricitet. 



79 

Istina, iglu za pletenje možemo trljati veoma dugo, pa 
nam neće pokazati nikakvu elektricitetu. To je zato, što 
elektriciteta s kovine odmah prelazi u ruku, a staklo ili 
smola dulje u sebi zadrže elektricitetu. Stoga kažemo da su 
vlaga, zemlja, čovječje i životinjske tijelo i kovine dobri 
vodiči, a staklo, smola, vuna, krzno, svila itd. loši 
vodiči elektricitete. 

Ne moramo neku stvar baš trljati da postane električna. 
Dosta je da o svilenoj niti obješenu kuglicu bazgove (zo- 
vine) srčike taknemo natrtim staklenim prutom, pa će i ta 
kuglica privući i odbiti komadiće hartije. Tako udešenu ku¬ 
glicu nazivamo električnim njihalom. U ku- 



ELEKTRIČNO NJIHALO 


glicu njihala prešla je elektriciteta iz stakla. Približimo li 
sad toj kuglici natrti stakleni prut, ona će se odmak¬ 
nuti od njega; a približimo joj natrti pečatni vosak, ona 
će poteći k njemu. Vidi se dakle da elektriciteta sta¬ 
kla i elektriciteta voska nijesu jednake. Elektri¬ 
citetu stakla zovemo pozitivnom (+), a elektricitetu 
voska zovemo negativnom (—). Vidimo nadalje i to 
da se jednake elektricitete odbijaju, a različite p r i - 
V 1 a č'e. 

U svakom tijelu ima i pozitivne i negativne elektricitete. 
Trenjem se one rastavljaju. Kad se približe, one se spajaju. 
Kod spajanja dvaju protivnih elektriciteta opaža se iskra i 
čuje se prasak. 

III 

I grom nastaje od spajanja pozitivne i negativne elek¬ 
tricitete. Oblaci se kreću i razvijaju elektricitetu. Jedan je 
oblak pun, recimo, pozitivne elektricitete. Ta elektriciteta 
privuče negativnu elektricitetu iz drugog oblaka, pa se kraj 
toga vidi bljesak, i čuje grmljavina. Ako je oblak, koji je 
pun elektricitete, blizu zemlje, nastojaće elektriciteta iz 
oblaka da se spoji s onom iz zemlje, i to putem visokih 
predmeta: stabla, tornja, dimnjaka itd. Sastave li se te dvije 
elektricitete, preskoči iz oblaka ona strašna iskra, a u isto 
vrijeme čuje se prasak koji mi nazivamo grom. Grom obično 
udara u visoko drveće ili kuće, jer oni služe kao most, ko¬ 
jim se dvije različne elektricitete spoje. Zato, kad je grmlja¬ 
vina, ne valja stajati ispod drveta. Opasno je za vrijeme 
grmljavine ići poljem gdje nema visokog drveća, jer može 
grom da udari u čovjeka, ako je u tom polju najviši. Nije 
dobro za nevremena stajati ili držati u ruci predmete od 
kovine, jer su oni dobri vodiči elektricitete. 

Na visoke zgrade stavljaju se 
gromobrani koji brane od 
groma. To je gvozdena motka spo¬ 
jena žicom koja vodi u zemlju. Kad 
se oblak pun elektricitete približi 
zgradi na kojoj je gromobran, iza¬ 
zove u zemlji elektricitetu koja od¬ 
lazi kroz žicu u motku i odavle 
struji u uzduh. Tako ponajviše i ne 
dođe do toga da se protivne elek¬ 
tricitete jedna iz oblaka, a druga 
sa zemlje — silom spoje, to jest da 
grom udari. No ako i udari grom, 
udariće u gromobran, jer mu je 
njegov vrh najbliži, a žica odvede 

a gvozdena motka . 

c i d vod elektricitetu u zemlju. 

TELEGRAF, TELEFON I 

ELEKTRIČNO ZVONCE 

I 

Ljudi su elektricitetu upotrebili u različne korisne 
svrhe. Pronašli su da se od različnih kovina (na pr. bakra, 
cinka), koje se metnu u neke kiseline (na pr. sumpornu ki¬ 
selinu) stvara elektriciteta uslijed trošenja tih kovina, te da 
žicom, koja spaja te kovine, struji ta 
elektriciteta. Posuđe s različnim kiselinama 
i kovinama, kojima se tako dobije elektrici¬ 
teta, zovu se električni članci ili 
elementi. Nadalje ljudi opaziše da kovno 
gvožđe, omotano žicom kojom teče struja iz 
članaka, postaje magnetično tako du¬ 
go dok žicama struji elektriciteta. Takvo se 
kovno gvožđe, koje postaje elektricitetom 
magnetično, zove elektromagnet. Na električni 
temelju elektromagneta stvoriše ljudi aparat ^element* 
koji se zove brzojav ili telegra f). 

Vidjeli ste uz ceste i željezničku prugu stupove s ra¬ 
stegnutim žicama. Po njima struji elektriciteta i raznosi vi¬ 
jesti širom svijeta. Žice ni jesu pričvršćene za sam stup, jer 
bi struja kroz njih otišla u zemlju. One su pričvršćene uz 
porculanske čašice koje ne daju struji da se izgubi u zemlju, 
a zovu se i z 0 1 a t 0 r i. 

U svakoj poštanskoj ili željezničkoj stanici ima dva 
stroja: jednim se šalju, a drugim se primaju’ vijesti. 
Aparat kojim se šalje nazvaćemo tipkalo. On je spojen 
s električnim člancima od kojih dolazi elektriciteta. Cim pri¬ 
tisnemo polugu na tome stroju, spoji se s elektricitetom koja 
velikom brzinom odlazi žicama do stanice u koju se javlja. 
Tamo je aparat koji prima vijest. 

On ima elektromagnet nad kojim je gvozdena k o t v i- 

Telegraf dolazi od grčkog i znači »daleko pisati«. 

Poznavanje prirode IV. .6 

c a (pločica). Kotvica je pričvršćena na poluzi, koja ima na 
drugom kraju pričvršćeno pero. Kad je električna struja iz 
tipkala po žici stigla u aparat za primanje, elektromagnet 
je postao magnetičan i privukao kotvicu, a na drugom 
kraju poluge ostavilo je pero trag na hartiji koja se odmata 
od koluta. Prekine li se spoj, nestaće magnetične sile 



BRZOJAV iii TELEGRAF 


U elektromagnetu koji će pustiti kotvicu i pero će prestati 
pisati. Znakovi za telegraf su točke i crte prema tome 
kako dugo je spojena struja s aparatom. Točke i crte za¬ 
mjenjuju slova, brojke i sve druge znakove"), a poštari i že¬ 
ljezničari iz njih čitaju javljene vijesti te ih prepisane do¬ 
stave odmah onome kome su poslane. 

II 

Na temelju elektromagneta načinjen je i aparat koji se 
zove t e 1 e f o m). 

Telefon ima slušalicu za slušanje i otvor na 
koji se govori. 

U aparatu je čelični magnet. Na jednom kraju toga 
magneta je omotana bakrena žica. Krajevi te žice spojeni 

') Tako na pr.: a=-, b=-, c=-, d =- 

6 = - , 1=-, 2=-itd. 

-) Telefon dolazi od grčkog i znači »daleko zvuči«. 

su sa žicom koja vodi k drugoj stanici 
gdje se nalazi Sličan aparat. Pred omo¬ 
tanim krajem magneta pričvršćena je uz 
rub pločica od gvozdenog lima. Uslijed 
govora titra ta pločica. Titranjem se 
budi u žici omotanoj oko magneta elek¬ 
triciteta. Električna struja teče u aparat 
one stanice kamo govorimo, pa djeluje, 
da i tamo pločica titra kao i naša. Kad 
onaj, kome govorimo, metne slušalicu 
na uho, čuje to titranje pločice kao glas 
koji je posve jednak našemu. Da se 
može govoriti na velike daljine, spajaju 
telefon posebnom, t. zv. m i k r o f o- 
n 0 m,") koji glas pojačava. 

III 

Na mnogim kućama u gradu vidimo kod ulaznih vra- 
tiju dugme od kojega vode u kuću žice. Ako dugme pritisne¬ 
mo, zazvonjeće u kući zvonce koje se nalazi obično u drve¬ 
noj kutijici obješeno na zidu iznad vratiju, ili na drugom 
prikladnom mjestu. Ta se čitava naprava zove elek¬ 
trično zvonce. Drvena kutijica je u vezi sa električ¬ 
nim člancima. Pritiskom na dugme stane teći električna 
struja žicama i pretvara potkovasto gvožđe, koje se nalazi 
u drvenoj kutijici, u elektromagnet. Uz elektromagnet je 
gvozdena poluga koja ima na kraju kuglicu ili batić. Elek¬ 
tromagnet privuče polugu, a batić udari u zvonce. Udara¬ 
njem batića o zvonce prekida se strujanje elektricitete i po¬ 
luga se vraća u pređašnji položaj. Cim je poluga u pre- 
dašnjem položaju, strujanje započinje ponovo, a elektro¬ 
magnet privuče polugu. Tim neprestanim prekidanjem struje 
udara batić velikom brzinom o zvonce, i mi čujemo nepre¬ 
kidnu zvonjavu dok god pritiskujemo dugme. 

_*_ 

Mikrofon dolazi od grčkog i znači »malo zvuči«. 



Električna se struja može stvarati i pomoću strojeva u 
električnim centralama. Struju iz električnih 
centrala upotrebljavamo za električnu rasvjetu, tjeranje 
različitih strojeva, električnih tramvaja i električnih željez¬ 
nica. 

RADIO 

Bacimo li u mirnu vodu kamen, uzneniiriće se voda, 
i nastaće na njenoj površini udubljenja i ispupčenja, tj. 
opazićemo t a 1 a s e ili v a 1 o v e. Ti će se talasi širiti od 
mjesta gdje smo ubacili kamen po površini vode naokolo 
na sve strane. Osim talasa ili valova na vodi poznajemo 
talase koji šire zvuk u uzduhu, a i svijetlo. I električna iskra 
ili varnica širi električne talase ili valove sil¬ 
nom brzinom na sve strane kroz slojeve uzduha. Takvi elek¬ 
trični talasi ili valovi prolaze nesmetano kroz sve predmete, 
kroz ljude, životinje, drveće, kuće, brda itd. kao kroz uzduh. 
Čovjek ih ne može zapaziti, ali je uspjelo iznaći osjetljivu 
spravu koja osjeća i najneznatnije valove ili talase. Takve 
se sprave upotrebljavaju kod radio telegrafije i 
radio telefona. Takva sprava se sastoji obično od 
jedne ili više staklenih cijevi sličnih električnoj sijalici ili ža¬ 
rulji. U cijevi se nalazi tanka žica, metalna pločica i rešetke 
u obliku zavojnice. Krajevi žice vezani su sa električnim 
člancima ili strujom iz centrale. Za radio telegrafiju i za 
radio aparate potrebne su dvije stanice previđene takvim 
spravama: stanica koja stvara i šalje električne valove 
i stanica koja ih p r i m a. Obje su stanice previđene bakre¬ 
nim žicama koje su razapete jednim krajem u uzduhu, a 
drugim su krajem spojene sa zemljom. Takve se žice nazi¬ 
vaju antene. Tako uređenim spravama za odašiljanje 
električnih talasa mogu se vrlo daleko slati električni talasi. 
Naiđu li talasi na spravu sličnu onoj iz koje su izašli, ući će 
kroz razapete žice unutra, i tu će ih onda osjetiti ona cijev 
što smo je prije spomenuli. U toj će spravi zatitrati metalna 
pločica isto onako kao ona kojom se električni talasi šalju. 
Pomoću potrebnih sprava primaju se takvi znakovi kod ra¬ 


dio telegrafije, a naročitim mikrofonima i. zvučni¬ 
ci m a prenose i pojačavaju se zvukovi, tj. ljudski govor, 
pjevanje, glazba itd. Radiotelegrafija i radiotelefonija sc 
danas mnogo upotrebljava, a njihova će zadaća u buduć¬ 
nosti biti mnogo veća. 

MORE 

I 

u primorju je podneblje mnogo blaže nego u 
krajevima udaljenim od mora, pa to mnogo utječe na razvi¬ 
tak bilja i na način života ljudi. 



More je za tihih dana mirno kao ulje, a modro kao 
nebeski svod nad njim. More nije uvijek tako mirno. Može 
se ono uzburkati, da je strašno pogledati. More tada vrije, 
pjeni se i bjesni, a valovi se dižu u velike visine i razbijaju 
se 0 krševite hridine. Teško je jadnom mornaru ili ribaru, 
ako ga takvo vrijeme zadesi na pučini. 

, Nad pučinom lijeću galebovi koji se strelovito 
spuštaju k moru da uhvate koju ribu. 

Iz pučine uz obalu dižu se visoke kamenite stijene koje 
su ponajviše gole. Krševito tlo obraslo je na mnogim mje¬ 
stima grmovima r u ž m a r i n a. To je ona mirisava biljka 
kojom se kod nas kite svatovi. Ružmarin cvate rano u pro¬ 
ljeće modrim cvijetom koji je sličan cvijetu livadne kadulje. 
Od kožnatog lišća grmovitog ružmarina pravi se u 1 j e koje 
vanredno miriše, a upotrebljava se ponajviše u Ijekarnamti. 



SMOKVA 

ii grana s plodoviina; b plod uzduž razrezan; c tučkovi i d prašnički 
cvijet; e sjemenka razrezana; i sjemenka izvana 

Po nekim se plodnim obroncima pružaju sve do blizu 
mora rodni vinogradi. 

Kao što se kod nas po vinogradima sade breskve, tako 
se u primorju uzgaja smokva, jer ona može uspijevati 
samo tamo gdje je blago i toplo podneblje. Otkineš li gran¬ 
čicu, cijedi se iz nje bijeli mliječni sok koji se lijepi za prste. 
Cvijet joj je sitan i sakriven u mesnatom zelenom cvjetištu. 
Iz tih cvjetišta razvijaju se mekani plodovi puni sitnih zrna. 


Smokva se bere kad je sušno vrijeme, da se ne bi ukiselila. 
Pobrani se plodovi splošte i suše na suncu. Poslije se u 
kutijama ili nanizane u vijencu šalju u trgovine. 

Uz vinograde vidimo po primorju često čitave šumice 
maslina. Maslinu bi lako zamijenio s bijelom vrbom, jer 
je maslina na nju vrlo nalik lišćem i krošnjom. Grane su joj 
dugačke, a lišće šiljasto, na licu zeleno, a na naličju bjel¬ 
kasto. Lišće joj ne otpada u jesen, pa je maslina i zimi ze- 



MASLINA 

Grana s cvjetovima (poveć.); grana s plodovima; plod poprijeko razrezan 

s košticom 

lena. Cvjeta u junu bijelim cvjetovima. Iz tih se cvjetova 
razvijaju plodovi koji dozore kasno u jesen te narastu kao 
šljive. Od potpuno zrelih pravi se ulje. Melju se u mlino¬ 
vima i cijedi iz njih ulje, koje se upotrebljava za hranu, a 
lošije vrste za gorivo i pravljenje sapuna. 

Uz smokvu i maslinu uspijeva u južnim dijelovima pri¬ 
morja i južno voće koje svi dobro poznajemo, a to su 1 i- 
mun, naranča i rogač. 

Naranča je visoko stablo i rodi žutim ili crvenka¬ 
stim sočnim plodom. Limunov je plod žut i kisela okusa. R Or 
g a č rodi smeđim slatkim mahunama (roščići). 

U tim krajevima nalazimo i čitave gajeve lijepog i 
vazda zelenog lovora. 


Uz bujni biljni svijet u primorju ima u mbru i veliki 
broj riba i drugih životinja. 



Male ribice, koje se prodaju u limenim kutijama pod 
imenom sardina, su morske ribe koje se zovu sar¬ 
dele. Sardele se love noću kad nema mjesečine, a mame ih 
svijetlom. Okupe se oko lađice, a ribari ih opkole mrežom. 
Ljeti se zadržavaju u velikim jatima nedaleko od obale i po¬ 
vršine vode, a zimi žive više raspršeno i bliže morskog dna. 



TUNE U MREŽI 


Uz obalu našega primorja hvataju se i tune. To su 
velike ribe od 6 do 8 kg, a bude ih i mnogo težih. Te ribe 
putuju u velikim jatima. Hvataju se velikim mrežama raza¬ 
petim u moru uz obalu. 

Iznad mreže podignute su koso nagnute visoke ljestve 
na kojima sjedi ribar koji pazi na dolazak riba. To su tako 



zvane t u n e r e. Kad ribe zađu u mrežu, javlja to stražar 
na Ijestvama ribarima koji potežu mrežu prema obali. Tada 
love ribe rukama i izbacuju na obalu. 

U naše more zna doplivati najstrašnija i najproždr- 
Igivija riba: morski pas. On ima u vilicama više re¬ 
dova vrlo oštrih trouglastih zuba, te je veoma opasan za 
kupače i za ronioce. 

Pa i s p u ž V a, što je mi upotrebljavamo u školi, po¬ 
tječe od životinje koja živi u moru. Ona opružna vlakanca, 
što čine šupljikastu spužvu, pletivo su sluzavih malih živo¬ 
tinjica koje stanuju u onim šupljinama. Spužve žive u moru 
te su čvrsto prirasle uza stijene pod vodom. Tu ih trgaju 
ronioci ili ih vade ostvima. Kad ih izvade, najprije ih na 



MORSKI PAS (u naravi 3 do 12 m dug) 


obali gaze, gnječe, cijede i ispiraju dok iz šupljinica ne iza¬ 
đu životinjice, kreč, i pijesak što je u njima. Poslije se ispi¬ 
raju u slatkoj vodi, suše i šalju u trgovinu. 

I oni lijepi crveni koralji, koji se nose nanizani 
oko vrata, oklopi su malih životinjica, sličnih onima koje 
stanuju u spužvi. 

